\NormalFont\ShortTitle{Haggai}

{\MT Da Brofayt Haggai



\par }\ChapOne{Es 1. Gabiddel.}{\SH Es Gebott Fa Da Tempel Ivvah Bauwa
\par }
{\PP \VerseOne{1}Im zvedda yoah fumm Kaynich Darius, im eahshta dawk fumm sexda moonet, is dess vatt fumm
{\ND{Hah}} kumma deich da brofayt Haggai zumm Serubabel, em Sealthiel sei boo, es govvenah voah funn Juda, un zumm Joshua, em Jehozadak sei boo, es da hohchen-preeshtah voah:


\par }{\PP \VS{2}Dess is vass da Awlmechtich
{\ND{Hah}} ksawt hott zumm Haggai, “Dee leit sawwa, ‘Di zeit is noch nett do es em
{\ND{Hah}} sei haus gebaut sei sett.’ ”


\par }{\PP \VS{3}No is dess vatt fumm
{\ND{Hah}} kumma deich da brofayt Haggai zu di leit,


\par }{\PP \VS{4}“Is dess di zeit es diah selvaht in heisah voona seddet es faddich sinn, diveil es dess haus do nunnah-grissa leit?”


\par }{\PP \VS{5}Nau dess is vass da Awlmechtich
{\ND{Hah}} sawkt, “Denket vass am ohgay is unnich eich.


\par }{\PP \VS{6}Diah hend feel geblanst, avvah hend yusht bissel geahnd. Diah esset, avvah hend nee nett genunk. Diah drinket, avvah sind nett foll. Diah doond glaydah oh, avvah sind nett voahm. Diah fadeenet geld, avvah doond's in sekk mitt lechah drinn.


\par }{\PP \VS{7}Denket drivvah favass es es eich so shlecht gayt,” sawkt da Awlmechtich
{\ND{Hah}}.


\par }{\PP \VS{8}“Nau gaynd nuff uf di berga un bringet hols runnah un bauwet da tempel, so es ich blesiah habb mitt, un mei hallichkeit veisa kann,” so sawkt da
{\ND{Hah}}.


\par }{\PP \VS{9}“Diah hend gegukt fa feel, avvah's hott yusht vennich gevva. Un vass diah haym gebrocht hend, habb ich fatt geblohsa. Favass? Veil mei haus do nunnah-grissa leit, diveil es yaydah funn eich ufgnumma is mitt sei ayya haus,” sawkt da Awlmechtich
{\ND{Hah}}.


\par }{\PP \VS{10}“So deich eich, henn di himla iahra dau zrikk kohva, un di eaht haybt sell zrikk vass vaxt.


\par }{\PP \VS{11}Ich habb eiyah feldah un hivla gmacht ufdrikla, un habb da reyya kshtobt ivvah eiyah frucht, un neiyah vei, un ayl un alles es da grund vaxa macht; un aw ivvah leit un fee un awl di eahvet funn eiyah hend.”


\par }{\PP \VS{12}No henn em Sealthiel sei boo, da Serubabel, un em Jehozadak sei boo, da Joshua es da hohchen-preeshtah voah em
{\ND{Hah}} iahra Gott keicht, un so henn awl di ivvahricha leit es zrikk kumma sinn. Si henn aw gedu vi's vatt ksawt hott es da brofayt Haggai gebrocht hott, veil da
{\ND{Hah}} iahra Gott een kshikt katt hott. Un di leit henn sich kfeicht fannich em
{\ND{Hah}}.


\par }{\PP \VS{13}No hott da Haggai, deah es em
{\ND{Hah}} sei vatt gedrawwa hott, dess vatt fumm
{\ND{Hah}} ksawt zu di leit: “Ich binn mitt eich,” sawkt da
{\ND{Hah}}.


\par }{\PP \VS{14}So hott da
{\ND{Hah}} da geisht ufkshtatt fumm Serubabel, em Sealthiel sei boo es govvenah voah funn Juda. Da
{\ND{Hah}} hott aw da geisht ufkshtatt fumm Joshua, em Jehozadak sei boo es da hohchen-preeshtah voah un da geisht funn awl di leit es zrikk kumma sinn. Si henn ohkfanga shaffa uf em haus fumm Awlmechticha
{\ND{Hah}}, iahra Gott,


\par }{\PP \VS{15}uf em fiah un zvansishta dawk fumm sexda moonet, im zvedda yoah fumm Kaynich Darius.




\par }\Chap{Es 2. Gabiddel.}{\SH Di Halichkeit Fumm Neiya Tempel
\par }
{\PP \VerseOne{1}Uf em ayna zvansishta dawk im sivvada moonet is em
{\ND{Hah}} sei vatt kumma deich da brofayt Haggai:


\par }{\PP \VS{2}“Shvetz zumm Serubabel, em Sealthiel sei boo es govvenah funn Juda is, zumm Joshua, em Jehozadak sei boo es hohchen-preeshtah is, un zu di leit es zrikk kumma sinn. Frohk si,


\par }{\PP \VS{3}‘Vi feel funn eich sinn ivvahrich es di eahshtah hallichkeit funn demm haus ksenna katt henn? Vi gukt's zu eich nau? Dess seemd vi nix vann's faglicha is zu sellem.


\par }{\PP \VS{4}Avvah nau sei gedrohsht, Serubabel,’ sawkt da
{\ND{Hah}}. ‘Sei gedrohsht, Joshua, em Jehozadak sei boo es hohchen-preeshtah is. Seind gedrohsht awl diah leit fumm land,’ sawkt da
{\ND{Hah}}, ‘un shaffet. Fa ich binn mitt eich,’ sawkt da Awlmechtich
{\ND{Hah}}.


\par }{\PP \VS{5}‘Dess voah's bund es ich gmacht habb mitt eich vo diah aus Egypta kumma sind, un mei Geisht is alsnoch unnich eich. Feichet eich nett.’


\par }{\PP \VS{6}Dess is vass da Awlmechtich
{\ND{Hah}} sawkt, ‘In en katzi zeit zayl ich viddah di himla un di eaht shidla, un aw da say un's drukka land.


\par }{\PP \VS{7}Yau, ich zayl awl di heida shidla, un's keshtlich sach funn awl di heida vatt do heah gebrocht, un ich zayl dess haus foll macha mitt hallichkeit,’ sawkt da Awlmechtich
{\ND{Hah}}.


\par }{\PP \VS{8}‘Es silvah is mei un's gold is mei,’ sawkt da Awlmechtich
{\ND{Hah}}.


\par }{\PP \VS{9}‘Di hallichkeit funn demm nei haus zayld graysah sei es di hallichkeit fumm eahshta haus,’ sawkt da Awlmechtich
{\ND{Hah}}. ‘Un ich gebb di leit fridda an demm blatz,’ sawkt da Awlmechtich
{\ND{Hah}}.”


\par }{\SH Da Brofayt Shvetzt Zu Di Preeshtah
\par }
{\PP \VS{10}Uf em fiah un zvansishta dawk, fumm neinda moonet, im zvedda yoah fumm Darius, is em
{\ND{Hah}} sei vatt zumm brofayt Haggai kumma:


\par }{\PP \VS{11}“Dess is vass da Awlmechtich
{\ND{Hah}} sawkt, ‘Frohk di preeshtah vass es ksetz sawkt:


\par }{\PP \VS{12}Vann ebbah en shtikk heilich flaysh drawkt in en fald funn sei glaydah un's kumd veddah broht, adda gekocht ess-sach, vei, ayl, adda annah ess-sach, vatt's no aw heilich?’ ” Di preeshtah henn ksawt, “Nay.”


\par }{\PP \VS{13}No hott da Haggai ksawt, “Vann en mensh unrein vatt bei en doht leib ohrayya un eah raykt no ennich funn selli sacha oh, vatt sell no aw unrein?” Di preeshtah henn ksawt, “Yau, es vatt unrein.”


\par }{\PP \VS{14}No hott da Haggai ksawt, “Da
{\ND{Hah}} sawkt, ‘Grawt so is es mitt demm folk un dee leit in mei awwa. Vass-evvah es si doon un vass-evvah es si opfahra datt is unrein.


\par }{\PP \VS{15}Nau denket dess goot ivvah funn demm dawk on. Denket zrikk vi sacha voahra eb diah ay shtay glaykt hend un ohkfanga hend da tempel bauwa.


\par }{\PP \VS{16}Vann ebbah als an en haufa frucht kumma is, un gmaynd hott's veahra zvansich bushel datt, dann voahra yusht zeyya datt. Vann ebbah an en vei-fass ganga is fa fuftzich galla raus nemma, dann voahra yusht zvansich datt.


\par }{\PP \VS{17}Ich habb's shtoft es diah kshaft hend mitt eiyah hend kshlauwa mitt haysah vind, grohtz un shlohsa, avvah diah sind alsnoch nett zu miah gedrayt,’ sawkt da
{\ND{Hah}}.


\par }{\PP \VS{18}‘Heit is da fiah un zvansisht dawk fumm neinda moonet, un da dawk es di mavvah fumm tempel faddich gmacht voah. Nau gevvet acht un vatshet vass es gevva zayld.


\par }{\PP \VS{19}Is ennichah sohma ivvahrich in di sheiyah? Biss nau henn di drauva-ranka, da feiya-bohm, da grannat-abbel-bohm, un da ayl-bohm kenn frucht gevva. Avvah funn demm dawk on zayl ich eich saykna.’ ”


\par }{\PP \VS{20}Sellah saym dawk, uf em fiah un zvansishta dawk fumm moonet, is es vatt fumm
{\ND{Hah}} es zvett mohl zumm Haggai kumma:


\par }{\PP \VS{21}“Sawk em Serubabel, da govvenah funn Juda, es ich zayl di himla un di eaht shidla.


\par }{\PP \VS{22}Ich zayl di kaynich-shteel funn kaynich-reicha ivvah-drayya un di macht funn di heida iahra kaynich-reicha nunnah reisa. Ich shmeis di greeks-veyya un iahra mennah um, di geil-reidah un iahra geil zayla falla, un si macha nannah doht mitt em shvatt.


\par }{\PP \VS{23}‘Uf sellah dawk,’ sawkt da
{\ND{Hah}}, ‘zayl ich dich—mei gnecht Serubabel, em Sealthiel sei boo—uf sellah dawk zayl ich dich nemma un dich macha vi en ring es em kaynich sei vatt seald; ich habb dich groofa fa mei gnecht sei.’ So sawkt da Awlmechtich
{\ND{Hah}}.”

\par }