\NormalFont\ShortTitle{2. Johannes}

{\MT 2. Johannes



\par }\OneChap {\PP \VerseOne{1}Da eldishtah: zu di raus groofa fraw un iahra kinnah, vo ich leeb habb in di voahheit; un nett yusht ich, avvah awl selli aw es di voahret vissa.


\par }{\PP \VS{2}Dess is veil di voahheit in uns is un bleibt bei uns fa'immah.


\par }{\PP \VS{3}Gnawt, bamhatzichkeit un fridda funn Gott da Faddah un fumm Hah Jesus Christus, da Sohn fumm Faddah, sei bei eich in voahheit un in leevi.


\par }{\SH Voahheit Un Leevi
\par }
{\PP \VS{4}Ich habb mich oahrich kfroit fa ausfinna es samm funn dei kinnah am lawfa sinn in di voahheit, grawt vi miah en gebott grikt henn fumm Faddah.


\par }{\PP \VS{5}Un nau bitt ich dich, fraw, nett es vann ich diah en nei gebott shreiva dayt, avvah dess vass miah katt henn fumm ohfang; naymlich, es miah nannah leeva sella.


\par }{\PP \VS{6}Dess is di leevi, es miah lawfa noch sei gebodda. Un dess is es gebott vo diah keaht hend fumm ohfang, es miah datt drinn lawfa sella.


\par }{\PP \VS{7}Fa feel fafiahrah sinn in di veld kumma vo nett bekenna es Jesus Christus kumma is im flaysh. So aynah is en fafiahrah un en viddah-christ.


\par }{\PP \VS{8}Vatshet eich, es miah nett faliahra vass miah kshaft henn difoah, avvah es miah en follah lohn greeya.


\par }{\PP \VS{9}Veah-evvah es ivvah-dredda dutt un bleibt nett in di leah funn Christus, hott nett Gott. Deah vo in di leah funn Christus bleibt, hott da Faddah un da Sohn awl zvay.


\par }{\PP \VS{10}Vann ennich ebbah zu eich kumd un bringd nett dee leah, dann losset een nett in eiyah haus nei, un doond eem aw nett di zeit beeda.


\par }{\PP \VS{11}Fa veah eem di zeit beet, hott en dayl in sei evili sacha.


\par }{\SH Letshti Greesa
\par }
{\PP \VS{12}Ich habb feel zu shreiva zu eich, avvah ich vill's nett du mitt babiah un dinda. Ich hoff ich kann zu eich kumma un grawt zu eich shvetza, so es unsah frayt folkumma vatt.


\par }{\PP \VS{13}Di kinnah funn dei raus-groofeni shveshtah greesa dich. Amen.

\par }