\NormalFont\ShortTitle{Glawk-Leedah}

{\MT Di Glawk-Leedah Fumm Jeremia



\par }\ChapOne{Es 1. Gabiddel.}{\SH Di Shtatt Jerusalem Iahra Druvvel
\par }
{\Q \VerseOne{1}Vi hokt di shtatt so falossa,

\par }{\QB es moll so foll leit voah!

\par }{\Q See is vi en vitt-fraw,

\par }{\QB es moll grohs voah unnich di heida!

\par }{\Q See voah vi en kaynich-fraw unnich di lendah,

\par }{\QB avvah nau is see en deensht-mawt.


\par }{\Q \VS{2}See heild biddahlich in di nacht,

\par }{\QB 's awwa-vassah lawft ivvah iahra bakka nunnah.

\par }{\Q See hott nimmand fa sich drayshta,

\par }{\QB unnich awl selli es see als gleebt henn.

\par }{\Q Awl iahra freind sinn vekk gedrayt funn iahra,

\par }{\QB un sinn iahra feind vadda.


\par }{\Q \VS{3}Juda is kfanga un in deefi dreebsawl,

\par }{\QB see muss di ausahra shveah deena.

\par }{\Q See voond unnich di heida,

\par }{\QB un find kenn roo.

\par }{\Q Iahra fafolyah henn see kfanga,

\par }{\QB es is kenn vayk fa vekk.


\par }{\Q \VS{4}Di vayya zu Zion sinn am heila,

\par }{\QB veil nimmand bei kumd an di fesht-dawwa.

\par }{\Q Awl iahra doahra sinn leah;

\par }{\QB iahra preeshtah sinn am yammahra.

\par }{\QB Iahra yungi mayt sinn bedreebt;

\par }{\QB Zion selvaht veind biddahlich.


\par }{\Q \VS{5}Selli geyyich see sinn nau ivvah see,

\par }{\QB 's gayt goot mitt iahra feinda.

\par }{\Q Da
{\ND{Hah}} hott dreebsawl uf see gebrocht,

\par }{\QB deich iahra feel sinda.

\par }{\Q Iahra kinnah sinn kfanga un vekk gnumma,

\par }{\QB kohva bei iahra feinda.


\par }{\Q \VS{6}Di hallichkeit hott falossa,

\par }{\QB funn di dochtah funn Zion.

\par }{\Q Iahra feddahshti sinn vi vildi hash,

\par }{\QB es kenn vayt finna kenna.

\par }{\Q Si sinn shvach un henn sich fabutzt,

\par }{\QB fannich selli es eena nohch sinn.


\par }{\Q \VS{7}In iahra dawwa funn dreebsawl un aylend,

\par }{\QB denkt Jerusalem an awl iahra keshtlich sach,

\par }{\QB es see katt hott in di alda dawwa.

\par }{\Q Vo iahra leit in di feinda-hend kfalla sinn,

\par }{\QB voah's nimmand fa iahra helfa.

\par }{\Q Iahra feinda henn an see gegukt,

\par }{\QB un henn see fashpott veil see nunnah gebrocht is vadda.


\par }{\Q \VS{8}Jerusalem hott veesht ksindicht,

\par }{\QB un so is unrein vadda.

\par }{\Q Selli es see eahshtah geaht henn, doon see nau nix zayla,

\par }{\QB veil si see nakkich ksenna henn.

\par }{\Q See selvaht yammaht,

\par }{\QB un drayt sich vekk.


\par }{\Q \VS{9}Iahra unreinichkeit hott an da sohm funn iahra rokk kanka,

\par }{\QB avvah see hott sich nix bekimmaht veyyich vo dess anna fiaht.

\par }{\Q Iahra fall voah shreklich,

\par }{\QB un's voah nimmand fa see drayshta.

\par }{\Q “Oh
{\ND{Hah}}, gukk an mei aylend,

\par }{\QB da feind hott ivvah-gnumma.”


\par }{\Q \VS{10}Da feind hott sei hand naus kshtrekt,

\par }{\QB ivvah awl iahra keshtlich sach.

\par }{\Q See muss zu gukka,

\par }{\QB diveil di heida in da heilich tempel gayn,

\par }{\Q selli es du fabodda hosht

\par }{\QB fa in dei fasamling kumma.


\par }{\Q \VS{11}Awl iahra leit yammahra,

\par }{\QB diveil es si sucha fa broht.

\par }{\Q Si fahandla iahra keshtlich sach fa ess-sach,

\par }{\QB so es si levendich bleiva kenna.

\par }{\Q “Gukk moll, oh
{\ND{Hah}}, un denk drivvah,

\par }{\QB vi oahrich es ich fa'acht binn.


\par }{\Q \VS{12}Is es nix zu eich, awl diah es fabei gaynd?

\par }{\QB Gukket rumm un saynet.

\par }{\Q Hott ennich ebbah shund shmatza katt vi ich,

\par }{\QB dess es uf mich gebrocht voah,

\par }{\Q dess es da
{\ND{Hah}} uf mich gedu hott,

\par }{\QB im dawk funn seim haysah zann?


\par }{\Q \VS{13}Funn hohch drovva hott eah feiyah kshikt,

\par }{\QB eah hott's runnah in mei gnocha kshikt.

\par }{\Q Eah hott en net ausnannah gedu fa mei fees,

\par }{\QB un hott mich zrikk gedrayt.

\par }{\Q Eah hott mich falossa,

\par }{\QB un ich binn di gans zeit in shmatza.


\par }{\Q \VS{14}Mei sinda sinn zammah gebunna in en yoch,

\par }{\QB mitt sei hend voahra si zammah kflochta.

\par }{\Q Si sinn uf mei hals kumma,

\par }{\QB un da Hah hott mei grefta vekk gnumma.

\par }{\Q Eah hott mich ivvah-gevva in di hend funn mei feinda,

\par }{\QB un ich kann nett geyyich si shtay.


\par }{\Q \VS{15}Da Hah hott awl mei shteikshti greeks-gnechta

\par }{\QB nunnah gedredda es ich katt habb.

\par }{\Q Eah hott greeks-leit bei groofa geyyich mich,

\par }{\QB fa mei yungi mennah nunnah shlauwa.

\par }{\Q Vi imma vei-press hott da Hah em land Juda sei leddich maydel

\par }{\QB nunnah gedredda.


\par }{\Q \VS{16}Dess is favass es ich heila du,

\par }{\QB un's awwa-vassah aus mei awwa kumd.

\par }{\Q 'Sis nimmand nayksht fa mich drayshta,

\par }{\QB nimmand fa mei sayl fagrefticha.

\par }{\Q Mei kinnah sinn unni hofning,

\par }{\QB veil da feind ivvah-hand gnumma hott.”


\par }{\Q \VS{17}Zion shtrekt iahra hend naus,

\par }{\QB nimmand is datt fa see drayshta.

\par }{\Q Da
{\ND{Hah}} hott en gebott gevva veyyich em Jakob,

\par }{\QB es sei nochbahra sei feinda vadda sella;

\par }{\Q unnich eena is Jerusalem vadda

\par }{\QB vi en unsauvah ding.


\par }{\Q \VS{18}“Da
{\ND{Hah}} is gerecht,

\par }{\QB doch habb ich mich geyyich sei gebott kshteld.

\par }{\Q Heichet nau, awl diah leit,

\par }{\QB un saynet awl mei shmatza.

\par }{\Q Mei yungi mennah un mayt

\par }{\QB sinn kfanga vadda un vekk gnumma.


\par }{\Q \VS{19}Ich habb mei freind ohgroofa,

\par }{\QB avvah si henn mich ohkfiaht.

\par }{\Q Mei preeshtah un eldishti

\par }{\QB sinn umkumma in di shtatt,

\par }{\Q diveil es si ksucht henn fa ess-sach,

\par }{\QB so es si levendich bleiva kenna.


\par }{\Q \VS{20}Gukk moll, oh
{\ND{Hah}}, vi bang es es miah is!

\par }{\QB Ich binn innahlich engshtlich,

\par }{\Q un mei hatz drayt sich ivvah in miah,

\par }{\QB veil ich mich veesht kshteibaht habb.

\par }{\Q In di shtrohs macht's shvatt em bedreebt,

\par }{\QB un im haus is yusht da doht.


\par }{\Q \VS{21}Leit heahra mei geyammah,

\par }{\QB avvah's is nimmand fa mich drayshta.

\par }{\Q Awl mei feinda henn keaht funn mei aylend

\par }{\QB si froiya sich ivvah vass du gedu hosht.

\par }{\Q So loss doch da dawk kumma es du fashprocha hosht,

\par }{\QB so es es gayt mitt eena vi mitt miah.


\par }{\Q \VS{22}Loss iahra ungerechtichkeit fannich dich kumma,

\par }{\QB un du si richta,

\par }{\Q so vi du mich gricht hosht

\par }{\QB fa awl mei sinda.

\par }{\Q Ich du feel yammahra,

\par }{\QB un mei hatz is bedreebt.”




\par }\Chap{Es 2. Gabiddel.}{\SH Da
{\ND{Hah}} Shtrohft Jerusalem
\par }
{\Q \VerseOne{1}Vi oahrich hott da Hah di Dochtah Zion

\par }{\QB zu gedekt mitt di volk funn sei zann!

\par }{\Q Eah hott di hallichkeit funn Israel

\par }{\QB runnah kshmissa fumm himmel uf di eaht.

\par }{\Q Eah hott nett an sei foos-shtool gedenkt

\par }{\QB im dawk funn seim zann.


\par }{\Q \VS{2}Da Hah hott awl di haymeda fumm Jakob

\par }{\QB zammah grissa unni bamhatzichkeit.

\par }{\Q In sei zann hott eah di feshta bletz

\par }{\QB funn di Dochtah Juda nunnah gebrocha.

\par }{\Q Eah hott iahra kaynich-reich un feddahshti

\par }{\QB runnah uf da bodda gebrocht in shohm.


\par }{\Q \VS{3}In sei haysah zann hott eah alli macht

\par }{\QB funn Israel abkshnidda.

\par }{\Q Eah hott sei rechtsi hand zrikk gezowwa

\par }{\QB vo da feind kumma is.

\par }{\Q Eah hott gebrend geyyich da Jakob vi en feiyah

\par }{\QB es alles fazeaht hott datt rumm.


\par }{\Q \VS{4}Vi en feind hott eah sei bow kshpand,

\par }{\QB un hott sei rechtsi hand grisht.

\par }{\Q Eah hott alles doht gmacht,

\par }{\QB alles es leeblich voah zumm awk.

\par }{\Q Eah hott sei zann ausgleaht vi feiyah,

\par }{\QB uf da tent funn di Dochtah Zion.


\par }{\Q \VS{5}Da Hah is vadda vi en feind,

\par }{\QB un hott Israel nunnah gebrocha.

\par }{\Q Eah hott awl iahra kaynich-heisah zammah grissa

\par }{\QB un iahra feshti bletz fadauva.

\par }{\Q Eah hott feel yammahres un leides gebrocht

\par }{\QB zu di Dochtah Juda.


\par }{\Q \VS{6}Eah hott sei tempel nunnah gebrocha vi en goahra heisli,

\par }{\QB un hott da blatz fa fasamla fadauva.

\par }{\Q Da
{\ND{Hah}} hott gmacht es di feiyah-dawwa

\par }{\QB un Sabbat-Dawwa in Zion fagessa vadda.

\par }{\Q In sei haysah zann hott eah da kaynich

\par }{\QB un da preeshtah nunnah gedrayt.


\par }{\Q \VS{7}Da Hah hott sei awldah nunnah gedrayt,

\par }{\QB un sei heilichah tempel falossa.

\par }{\Q Eah hott di vanda funn di kaynich-heisah

\par }{\QB ivvah-gevva zu di feinda.

\par }{\Q Si henn gegrisha im
{\ND{Hah}} sei haus,

\par }{\QB vi als in en feiyah-dawk.


\par }{\Q \VS{8}Da
{\ND{Hah}} hott ausgmacht fa di vand

\par }{\QB funn di Dochtah Zion nunnah reisa.

\par }{\Q Eah hott en mess-shnuah an di vand nohch kshtrekt,

\par }{\QB un hott sei hand nett zrikk kohva,

\par }{\Q biss eah di ausah un innahlich vand nunnah grissa katt hott;

\par }{\QB si henn alles zammah uf em bodda gleyya.


\par }{\Q \VS{9}Iahra doahra sinn deef in di eaht ksunka,

\par }{\QB iahra rikkel voahra fabrocha un zu nix gmacht.

\par }{\Q Iahra kaynich un di feddahshti sinn nau unnich di heida;

\par }{\QB es ksetz is nimmi may,

\par }{\Q un di brofayda kenna nimmi lengah

\par }{\QB visions greeya fumm
{\ND{Hah}}.


\par }{\Q \VS{10}Di eldishti funn di Dochtah Zion,

\par }{\QB hokka shtill uf em bodda.

\par }{\Q Si shmeisa shtawb uf iahra kebb

\par }{\QB un doon sekk-glaydah oh.

\par }{\Q Di yunga mayt funn Jerusalem

\par }{\QB henka iahra kebb nunnah geyyich da grund.


\par }{\Q \VS{11}Mei awwa sinn zu kshvulla funn heila,

\par }{\QB mei sayl is oahrich gedruvveld.

\par }{\Q Mei hatz is ausgleaht in dreebsawl,

\par }{\QB ivvah's fadeahvung funn mei leit,

\par }{\Q un veil di kinnah un boblen shvach un hungahrich sinn

\par }{\QB in di shtrohsa funn di shtatt.


\par }{\Q \VS{12}Si sawwa zu iahra muddahra,

\par }{\QB “Vo is broht un vei?”

\par }{\Q Si falla nunnah vi ohkshossani mennah,

\par }{\QB in di shtrohsa funn di shtatt,

\par }{\Q vi iahra layva aus eena gayt,

\par }{\QB in di eahm funn iahra muddahra.


\par }{\Q \VS{13}Oh Jerusalem, vass kann ich sawwa fa dich,

\par }{\QB mitt vass soll ich dich fagleicha,

\par }{\QB oh Dochtah Jerusalem?

\par }{\Q Zu vass soll ich dich fagleicha,

\par }{\QB so es ich dich drayshta kann

\par }{\QB oh du Yung Maydel, Jerusalem?

\par }{\Q Dei shawda is so grohs es da say,

\par }{\QB veah kann dich hayla?


\par }{\Q \VS{14}Vass dei brofayda diah ksawt henn

\par }{\QB voahra falshi un dummi leeya;

\par }{\Q si henn dei sind nett abgedekt,

\par }{\QB fa dich halda funn kfanga vadda.

\par }{\Q Di broffetzeiya es si diah gevva henn,

\par }{\QB voahra falsh un henn dich fafiaht.


\par }{\Q \VS{15}Awl selli es an diah fabei gayn

\par }{\QB shlauwa iahra hend zammah ivvah dich,

\par }{\Q si shpodda un shidla iahra kebb

\par }{\QB an di Dochtah Jerusalem.

\par }{\Q Si sawwa. “Is dess di shtatt es es hayst,

\par }{\QB see is es alli-shensht,

\par }{\QB un di frayt funn di gans eaht?”


\par }{\Q \VS{16}Awl dei feinda macha iahra meilah uf,

\par }{\QB grohs uf geyyich dich;

\par }{\Q si shpodda un beisa iahra zay zammah;

\par }{\QB si sawwa, “Miah henn see zammah grissa,

\par }{\QB dess is da dawk es miah gvoaht henn difoah.

\par }{\QB Nau henn miah glaybt fa's sayna.”


\par }{\Q \VS{17}Da
{\ND{Hah}} hott gedu vass eah im sinn katt hott;

\par }{\QB eah hott sei vatt ausgedrawwa

\par }{\QB es eah lang zrikk gebodda katt hott.

\par }{\Q Eah hott dich nunnah kshmissa unni bamhatzichkeit;

\par }{\QB eah hott dei feinda glost sich froiya ivvah dich,

\par }{\QB un hott iahra macht noch shteikah gmacht.


\par }{\Q \VS{18}Di hatza funn di leit

\par }{\QB roofa naus zumm Hah,

\par }{\Q “Oh mavvah funn di Dochtah Jerusalem,

\par }{\QB loss dei awwa-vassah lawfa vi en revvah

\par }{\QB dawk un nacht;

\par }{\Q gebb diah selvaht kenn roo

\par }{\QB un loss dei awwa nett ufheahra heila.”


\par }{\Q \VS{19}Shtay uf un roof naus in di nacht,

\par }{\QB am ohfang funn di nacht-vatsha.

\par }{\Q Leah dei hatz aus vi vassah,

\par }{\QB fannich em Hah.

\par }{\Q Hayb dei hend nuff zu eem,

\par }{\QB fa's layva funn dei kinnah

\par }{\Q es am shtauva sinn funn hungah

\par }{\QB am ekk funn alli shtrohs.


\par }{\Q \VS{20}Gukk moll, oh
{\ND{Hah}}, un denk drivvah,

\par }{\QB veah hosht du selayva kshtrohft vi dess?

\par }{\Q Sedda di veibsleit iahra kinnah essa,

\par }{\QB di kinnah es si acht gevva henn druff?

\par }{\Q Sett da preeshtah un da brofayt doht gmacht sei

\par }{\QB im tempel fumm Hah?


\par }{\Q \VS{21}Uf em grund in di shtrohsa,

\par }{\QB leiya yungi un aldi.

\par }{\Q Mei leddichi mayt un yungi mennah

\par }{\QB sinn nunnah kfalla deich's shvatt.

\par }{\Q Du hosht si doht gmacht im dawk funn deim zann;

\par }{\QB du hosht si kshlachta unni bamhatzichkeit.


\par }{\Q \VS{22}Du hosht mei feinda bei groofa es vi uf en fesht-dawk;

\par }{\QB si sinn geyyich mich kumma funn alli seit.

\par }{\Q Im dawk fumm
{\ND{Hah}} sei zann

\par }{\QB is nimmand vekk kumma adda ivvahrich geblivva.

\par }{\Q Selli es ich gedrawwa un ufgezowwa habb,

\par }{\QB henn mei feinda gans ausgrivva.




\par }\Chap{Es 3. Gabiddel.}{\SH Aylend Un Doch Hofning
\par }
{\Q \VerseOne{1}Ich binn da mann es aylend ksenna hott,

\par }{\QB bei di shtrohf funn sei zann.


\par }{\Q \VS{2}Eah hott mich gedrivva un mich gmacht lawfa,

\par }{\QB im dunkla un nett im licht.


\par }{\Q \VS{3}Yau, eah hott sei hand geyyich mich gedrayt,

\par }{\QB ivvah un ivvah da gans dawk lang.


\par }{\Q \VS{4}Eah hott mei flaysh un haut ald gmacht,

\par }{\QB un hott mei gnocha fabrocha.


\par }{\Q \VS{5}Eah is geyyich mich kumma, un hott mich umringd

\par }{\QB mitt biddahnis un dreebsawl.


\par }{\Q \VS{6}Eah hott mich gmacht im dunkla voona,

\par }{\QB vi selli es shund lang doht sinn.


\par }{\Q \VS{7}Eah hott mich eigmavvaht so es ich nett raus kann,

\par }{\QB un hott shveahri kedda an mich gedu.


\par }{\Q \VS{8}Even vann ich roof un frohk fa hilf,

\par }{\QB macht eah sei oahra zu zu mei gebayt.


\par }{\Q \VS{9}Eah hott mei vayk zu gmavvaht mitt kakti shtay,

\par }{\QB un hott mei pawt grumm gmacht.


\par }{\Q \VS{10}Vi en beah am leiya un voahra,

\par }{\QB vi en layb am sich fashtekla,


\par }{\Q \VS{11}hott eah mich ab fumm vayk kshlayft un mich farissa,

\par }{\QB un hott mich glost unni hilf.


\par }{\Q \VS{12}Eah hott sei bow gezowwa,

\par }{\QB un mich da zeel gmacht funn sei arrows.


\par }{\Q \VS{13}Eah hott in mei hatz nei kshossa,

\par }{\QB mitt di arrows funn sei arrow-sakk.


\par }{\Q \VS{14}Awl mei leit lacha ivvah mich,

\par }{\QB ich binn iahra shpott-leet da gans dawk.


\par }{\Q \VS{15}Eah hott mich kfild mitt biddahnis,

\par }{\QB un mich gmacht dreebsawl drinka.


\par }{\Q \VS{16}Eah hott mei zay fabrocha mitt shtay;

\par }{\QB eah hott mich gmacht in di esh hokka.


\par }{\Q \VS{17}Ich voah kalda funn fridda havva;

\par }{\QB ich habb fagessa vi zu fraylich sei.


\par }{\Q \VS{18}So sawk ich, “Mei hallichkeit is fatt,

\par }{\QB un so is mei hofning fumm
{\ND{Hah}}.”


\par }{\Q \VS{19}Denk droh vi aylendich un falossa es ich binn,

\par }{\QB so biddah es gall un gift.


\par }{\Q \VS{20}Yoh, mei sayl denkt an dess,

\par }{\QB un ich binn innahlich bedreebt.


\par }{\Q \VS{21}Avvah mei hofning kumd zrikk,

\par }{\QB vann ich an dess denk:


\par }{\Q \VS{22}Em
{\ND{Hah}} sei shtandhaftichi-leevi heaht nee nett uf,

\par }{\QB sei bamhatzichkeit hott kenn end.


\par }{\Q \VS{23}See is nei alli meiya.

\par }{\QB Grohs is dei shtandhaftichkeit.


\par }{\Q \VS{24}Mei sayl sawkt, “Da
{\ND{Hah}} is mei dayl,

\par }{\QB fasell doon ich mei hofning in een.”


\par }{\Q \VS{25}Da
{\ND{Hah}} is goot zu selli es voahra uf een,

\par }{\QB zu sellah es een sucht.


\par }{\Q \VS{26}Es is en goot ding fa hofning havva,

\par }{\QB un fa geduldich voahra uf em
{\ND{Hah}} sei saylichkeit.


\par }{\Q \VS{27}Es is en goot ding fa en mann,

\par }{\QB es eah geduldich is in sei yungi yoahra.


\par }{\Q \VS{28}Eah sett laynich hokka un shtill sei,

\par }{\QB veil da
{\ND{Hah}}'s uf een glaykt hott.


\par }{\Q \VS{29}Eah sett sei maul in da shtawb du,

\par }{\QB fleicht hott's alsnoch hofning.


\par }{\Q \VS{30}Eah sett sich uf da bakka shlauwa lossa,

\par }{\QB un's ohnemma vann eah faniddaht vatt.


\par }{\Q \VS{31}Da Hah is gnaydich

\par }{\QB un drayt leit nett ayvichlich nunnah.


\par }{\Q \VS{32}Even vann eah dreebsawl bringd,

\par }{\QB doch veist eah bamhatzichkeit,

\par }{\QB so grohs is sei shtandhaftichi-leevi.


\par }{\Q \VS{33}Eah hott kenn blesiah

\par }{\QB in leit bedreebt macha,


\par }{\Q \VS{34}bei di kfangana im land

\par }{\QB unnich sei fees fadredda,


\par }{\Q \VS{35}bei en mann sei recht zrikk hayva

\par }{\QB fannich em Awlmechticha,


\par }{\Q \VS{36}adda bei en mann sei sacha fadrayya in di court.

\par }{\QB Da Hah alawbt so sacha nett.


\par }{\Q \VS{37}Veah kann shvetza un's kumd voah,

\par }{\QB unni es da Hah so gebodda hott?


\par }{\Q \VS{38}Is es nett aus em maul fumm Alli-Haychshta

\par }{\QB es goodi sacha un evili sacha blatz nemma?


\par }{\Q \VS{39}Favass sett ennichah levendichah mensh glawwa

\par }{\QB vann eah kshtrohft vatt fa sei sinda?


\par }{\Q \VS{40}Vella unsah layves-lawf ivvah-denka un unnah-sucha,

\par }{\QB un no zrikk drayya zumm
{\ND{Hah}}.


\par }{\Q \VS{41}Vella unsah hatz un hend uf hayva

\par }{\QB zumm Gott im himmel, un sawwa,


\par }{\Q \VS{42}“Miah henn ksindicht un uns kshteibaht,

\par }{\QB un du hosht uns nett fagevva.


\par }{\Q \VS{43}Du hosht dich bedekt mitt deim zann,

\par }{\QB un bisht uns nohch kumma;

\par }{\QB du hosht doht gmacht unni bamhatzichkeit.


\par }{\Q \VS{44}Du hosht dich zu gedekt mitt en volk,

\par }{\QB so es kenn gebayt deich kumma kann.


\par }{\Q \VS{45}Du hosht uns gmacht vi drekk un misht

\par }{\QB unnich di heida.


\par }{\Q \VS{46}Awl unsah feinda macha iahra meilah uf

\par }{\QB un shvetza geyyich uns.


\par }{\Q \VS{47}Angsht un shrekk is ivvah uns kumma,

\par }{\QB miah sinn fafolkt un fadauva.”


\par }{\Q \VS{48}Awwa-vassah lawft funn mei awwa,

\par }{\QB ivvah's fafolkes funn mei leit.


\par }{\Q \VS{49}'S vassah lawft runnah di gans zeit,

\par }{\QB unni shtobba,


\par }{\Q \VS{50}biss da
{\ND{Hah}} runnah gukt

\par }{\QB fumm himmel un's saynd.


\par }{\Q \VS{51}Vass mei awwa sayna, dutt mei sayl vay,

\par }{\QB ivvah di veibsleit funn mei shtatt.


\par }{\Q \VS{52}Unni grund henn mei feinda

\par }{\QB mich kund vi en fokkel.


\par }{\Q \VS{53}Si henn mich levendich in en deef loch gedu,

\par }{\QB un henn shtay an mich kshmissa;


\par }{\Q \VS{54}'s vassah is ivvah mei kobb kumma

\par }{\QB un ich habb ksawt, “Ich binn faddich.”


\par }{\Q \VS{55}Ich habb dei nohma ohgroofa, oh
{\ND{Hah}},

\par }{\QB drunna im deefa loch.


\par }{\Q \VS{56}Du hosht mei shtimm keaht sawwa,

\par }{\QB “Mach dei oahra nett zu zu meim roof fa hilf.”


\par }{\Q \VS{57}Du bisht nayksht kumma vo ich groofa habb;

\par }{\QB du hosht ksawt, “Feich dich nett.”


\par }{\Q \VS{58}Du hosht kshvetzt fa mich un mei sayl, oh Hah,

\par }{\QB du hosht miah mei layva zrikk gevva.


\par }{\Q \VS{59}Oh
{\ND{Hah}}, du hosht ksenna vi si miah letz gedu henn;

\par }{\QB helf miah mei recht greeya.


\par }{\Q \VS{60}Du hosht ksenna vi si auseeva vella,

\par }{\QB un awl di shkeems es si ufkokt henn geyyich mich.


\par }{\Q \VS{61}Oh
{\ND{Hah}}, du hosht di veeshta sacha keaht es si sawwa,

\par }{\QB un awl iahra shkeems geyyich mich—


\par }{\Q \VS{62}vass mei feinda pishbahra

\par }{\QB geyyich mich da gans dawk lang.


\par }{\Q \VS{63}Gukk an si! Vann si hokka adda shtayn,

\par }{\QB dann doon si mich fashpodda diveil es si singa.


\par }{\Q \VS{64}Betzawl si zrikk vass si fadeend henn, oh
{\ND{Hah}},

\par }{\QB fa sell vass iahra hend gedu henn.


\par }{\Q \VS{65}Mach iahra hatz sich shteibahra,

\par }{\QB un loss dei fluch uf si kumma.


\par }{\Q \VS{66}In deim zann gay eena nohch un butz si vekk

\par }{\QB unnich di himla fumm
{\ND{Hah}}.




\par }\Chap{Es 4. Gabiddel.}{\SH Di Letshta Dawwa Funn Jerusalem
\par }
{\Q \VerseOne{1}Vi hott doch's gold sich fadunkeld,

\par }{\QB un's fei gold da shein faloahra!

\par }{\Q Di heilicha shtay fumm tempel leiya fashtroit,

\par }{\QB am ekk funn alli shtrohs.


\par }{\Q \VS{2}Di keshtlicha kinnah funn Zion,

\par }{\QB es als gleicha gacht voahra zu gold,

\par }{\Q sinn nau gnumma es vi eahdichi heffa,

\par }{\QB gmacht bei em heffa-machah sei hend.


\par }{\Q \VS{3}Even di velf gevva iahra brusht,

\par }{\QB so es iahra yungi sukla kenna.

\par }{\Q Avvah di dochtah funn mei leit is unbamhatzich vadda,

\par }{\QB vi en ostrich zu iahra yungi in di vildahnis.


\par }{\Q \VS{4}Deich dasht dutt em glay kind sei zung

\par }{\QB zu di gummah funn sei maul shtekka;

\par }{\Q di kinnah frohwa fa broht,

\par }{\QB avvah nimmand gebt eena ennichs.


\par }{\Q \VS{5}Selli es als fei ess-sach gessa henn,

\par }{\QB sinn nau am fahungahra in di shtrohsa.

\par }{\Q Selli es als geglayt voahra in purpel,

\par }{\QB leiya nau uf di esh-heifa.


\par }{\Q \VS{6}Di sinda funn di dochtah funn mei leit,

\par }{\QB sinn graysah es selli funn Sodom,

\par }{\Q selli shtatt es bletzlich nunnah grissa voah,

\par }{\QB un nimmand hott sei hand gedrayt fa iahra helfa.


\par }{\Q \VS{7}Unsah evvahshti voahra may rein es da shnay;

\par }{\QB si voahra veisah es millich.

\par }{\Q Iahra leib voah may rohdlich es vi say-coral,

\par }{\QB un si voahra shay vi sapphire-shtay.


\par }{\Q \VS{8}Avvah nau sinn si shvatzah es offa-roos,

\par }{\QB si sinn nett gekend in di shtrohsa.

\par }{\Q Iahra haut vatt runslich uf iahra gnocha,

\par }{\QB see vatt drukka es vi en shtikk hols.


\par }{\Q \VS{9}Selli es doht gmacht voahra mitt em shvatt,

\par }{\QB sinn bessah ab es selli es shtauva funn hungah,

\par }{\Q selli es yusht shloh am fahungahra sinn,

\par }{\QB un kenn ess-sach henn fumm feld.


\par }{\Q \VS{10}Di hend funn bamhatzichi veibsleit henn missa

\par }{\QB iahra aykni kinnah kocha;

\par }{\Q dess is iahra ess-sach vadda,

\par }{\QB vo dess aylend uf di dochtah funn mei leit kumma is.


\par }{\Q \VS{11}Da
{\ND{Hah}} voah folshtendich bays,

\par }{\QB un hott sei gleedichah zann ausgleaht.

\par }{\Q Eah hott en feiyah ohkshtekt in Zion,

\par }{\QB es see alles nunnah gebrend hott uf da bodda.


\par }{\Q \VS{12}Di kaynicha funn di eaht henn nett geglawbt,

\par }{\QB un aw nett di leit funn di veld,

\par }{\Q es di heida un feinda selayva,

\par }{\QB deich di doahra in Jerusalem nei gay kenda.


\par }{\Q \VS{13}Dess hott blatz gnumma deich di sinda funn iahra brofayda,

\par }{\QB un di shulda funn iahra preeshtah;

\par }{\Q dee es es bloot funn di gerechta

\par }{\QB datt drinn fagossa henn.


\par }{\Q \VS{14}Nau lawfa si rumm deich di shtrohsa,

\par }{\QB vi mennah es blind sinn.

\par }{\Q Si sinn so unrein gmacht mitt bloot,

\par }{\QB es nimmand iahra glaydah ohrayya dauf.


\par }{\Q \VS{15}“Gaynd vekk! Diah sind unrein!” sawwa leit zu eena,

\par }{\QB “Vekk, gaynd vekk! Rayyet uns nett oh!”

\par }{\Q So sinn si difunn kshprunga un lawfa rumm heah,

\par }{\QB un di leit unnich di heida sawwa,

\par }{\QB “Si kenna nimmi lengah do bei uns bleiva.”


\par }{\Q \VS{16}Da zann fumm
{\ND{Hah}} hott si ausnannah kshtroit,

\par }{\QB eah bekimmaht sich nimmi veyyich eena.

\par }{\Q Di preeshtah henn kenn eah may katt,

\par }{\QB un di eldishti kenn bamhatzichkeit.


\par }{\Q \VS{17}Miah henn ohkalda gukka fa hilf,

\par }{\QB biss unsah awwa nimmi sayna henn kenna.

\par }{\Q Miah henn ohkalda voahra un vatsha

\par }{\QB fa en folk es uns nett helfa hott kenna.


\par }{\Q \VS{18}Mennah sinn uns nohch kumma,

\par }{\QB so es miah nett in di shtrohsa lawfa henn daufa,

\par }{\Q unsah end voah nayksht, unsah dawwa gnambaht,

\par }{\QB fa unsah end voah kumma.


\par }{\Q \VS{19}Unsah fafolyah voahra kshvindah

\par }{\QB es di awdlah im himmel;

\par }{\Q si henn uns ivvah di berga gyawkt,

\par }{\QB un henn fashtekkeld gvoaht fa uns in di vildahnis.


\par }{\Q \VS{20}Em
{\ND{Hah}} sei ksalbdah, deah ohften funn unsah layva,

\par }{\QB voah kfanga in iahra falla.

\par }{\Q Veyyich eem henn miah als ksawt, “Unnich seim shadda

\par }{\QB zayla miah layva mitt di heida um uns rumm.”


\par }{\Q \VS{21}Froi dich un sei fraylich, oh Dochtah funn Edom,

\par }{\QB du es im land funn Uz voonsht.

\par }{\Q Avvah's kobli kumd aw rumm zu diah;

\par }{\QB du vasht ksoffa un zaylsht dich nakkich macha.


\par }{\Q \VS{22}Di shtrohf fa dei sinda zayld enda, oh Dochtah funn Zion,

\par }{\QB un du zaylsht nee nimmi vekk kfiaht vadda.

\par }{\Q Avvah du Dochtah funn Edom, eah zayld dei sinda shtrohfa,

\par }{\QB un dei ungerechtichkeit abdekka.




\par }\Chap{Es 5. Gabiddel.}{\SH En Gebayt Fa Bamhatzichkeit
\par }
{\Q \VerseOne{1}Denk an uns, oh
{\ND{Hah}}, denk vass es gevva hott zu uns;

\par }{\QB gukk un sayn unsah shohm.


\par }{\Q \VS{2}Unsah eahbshaft is ivvah-gedrayt vadda zu fremdi,

\par }{\QB un unsah heisah zu auslendah.


\par }{\Q \VS{3}Miah sinn kinnah unni eldra, unni en daett,

\par }{\QB unsah maemma sinn vi vitt-veivah.


\par }{\Q \VS{4}Miah missa's vassah kawfa es miah drinka,

\par }{\QB un missa betzawla fa unsah hols.


\par }{\Q \VS{5}Mitt en yoch um unsah hals sinn miah gedrivva,

\par }{\QB miah sinn meet un finna kenn roo.


\par }{\Q \VS{6}Miah henn missa di hand naus hayva zu Egypta un Assur,

\par }{\QB so es miah genunk broht henn.


\par }{\Q \VS{7}Unsah feddah henn ksindicht un layva nimmi,

\par }{\QB un miah missa iahra shtrohf nemma.


\par }{\Q \VS{8}Gnechta roola ivvah uns,

\par }{\QB nimmand kann uns frei macha funn iahra hend.


\par }{\Q \VS{9}Im kfoah funn unsah layva, greeya miah unsah broht,

\par }{\QB veil di shvatt draus in di vildahnis is.


\par }{\Q \VS{10}Unsah haut is fabrend es vi in en offa,

\par }{\QB funn demm shreklicha hungah.


\par }{\Q \VS{11}Veibsleit sinn fashohmd vadda in Zion,

\par }{\QB un leddichi mayt in di shtett funn Juda.


\par }{\Q \VS{12}Di evvahshti sinn kanka vadda,

\par }{\QB un di eldishti greeya kenn eah.


\par }{\Q \VS{13}Di yunga mennah missa mawla an di meel-shtay,

\par }{\QB un di boova shtolbahra unnich di gvicht funn feiyah-hols.


\par }{\Q \VS{14}Di alda mennah hokka nimmi am shtatt-doah,

\par }{\QB un di yungi leit henn ufkeaht iahra harfa shpeela.


\par }{\Q \VS{15}Di frayt in unsah hatza is fatt;

\par }{\QB unsah danses is zu dreebsawl gedrayt.


\par }{\Q \VS{16}Da krohn is funn unsah kobb kfalla;

\par }{\QB vay zu uns, veil miah ksindicht henn.


\par }{\Q \VS{17}Deich dess is unsah hatz shvach,

\par }{\QB deich dee sacha sinn unsah awwa dunkel.


\par }{\Q \VS{18}Veil da Berg Zion so en veeshtah, leahrah blatz is,

\par }{\QB dann doon di faxa drivvah shpringa.


\par }{\Q \VS{19}Du, oh
{\ND{Hah}}, roolsht fa'immah,

\par }{\QB un dei kaynich-shtool bleibt funn kshlecht zu kshlecht.


\par }{\Q \VS{20}Favass dusht du uns immah fagessa?

\par }{\QB Favass dusht du uns so lang hokka lossa?


\par }{\Q \VS{21}Bring uns zu diah, oh
{\ND{Hah}}, so es miah zrikk gay kenna;

\par }{\QB Mach unsah dawwa nei vi als difoah.


\par }{\Q \VS{22}Adda hosht du uns gans falossa?

\par }{\QB Zayld dei haysah zann geyyich uns nee nett shtobba!

\par }