\NormalFont\ShortTitle{Ezra}

{\MT Ezra



\par }\ChapOne{Es 1. Gabiddel.}{\SH Da Cyrus Alawbt Di Yudda Fa Zrikk Haym Gay
\par }
{\PP \VerseOne{1}Im eahshta yoah fumm Kaynich Cyrus funn Persia—so es em
{\ND{Hah}} sei vatt folfild vatt es da Jeremia gebroffetzeit katt hott—dann hott da
{\ND{Hah}} em Kaynich Cyrus funn Persia sei geisht gmacht eem's in sinn du fa en ausroofes macha gans deich sei kaynich-reich un's nunnah shreiva lossa:


\par }{\PP \VS{2}“Dess is vass da Cyrus, da kaynich funn Persia, sawkt: ‘Da
{\ND{Hah}}, da Gott fumm himmel, hott miah awl di kaynich-reicha funn di eaht gevva un hott miah ksawt fa eem en haus bauwa an Jerusalem in Juda.


\par }{\PP \VS{3}Ennich ebbah unnich eich es funn Gott sei leit is, loss Gott bei eem sei! Un loss een nuff an Jerusalem in Juda gay un en haus bauwa fa da
{\ND{Hah}}, da Gott funn Israel. Sell is da Gott es in Jerusalem is.


\par }{\PP \VS{4}Un selli vo noch ivvahrich sinn un zrikk bleiva do im land Babylon, vo-evvah es si voona, losset si demm helfa vo gay zayld mitt silvah un gold, fee un vass eah shunsht noch brauch, un mitt frei-villichi kshenkah fa Gott sei haus in Jerusalem.’ ”


\par }{\PP \VS{5}No henn awl dee sich grisht fa nuff gay un's haus fumm
{\ND{Hah}} bauwa in Jerusalem—di evvahshti funn di kshlechta funn Juda un Benjamin, di preeshtah un Lefiddah, un awl selli es ufkshtatt voahra im geisht beim
{\ND{Hah}} fa gay.


\par }{\PP \VS{6}Awl iahra nochbahra henn eena kolfa mitt silvah un gold, fee un annah sach un mitt keshtlichi kshenkah. Dess voah ovvich awl sell sach es frei-villich gevva voah.


\par }{\PP \VS{7}Da Kaynich Cyrus hott no awl's sach raus gebrocht es in's haus fumm
{\ND{Hah}} keaht hott. Dess voah's sach es da Nebukadnezar vekk gedrawwa katt hott funn Jerusalem un hott's in da tempel funn seim gott gedu.


\par }{\PP \VS{8}Da Cyrus, da kaynich funn Persia, hott dess sach raus bringa glost beim Mithredath, deah es acht gevva hott uf sei geld. Eah hott dess raus zayla glost fannich em Sheshbazzar, da evvahsht funn Juda.


\par }{\PP \VS{9}Dess is vass raus gezayld voah: dreisich goldichi ksharra; en dausend silvah ksharra; neina zvansich panna;


\par }{\PP \VS{10}dreisich goldichi bowls; fiah hunnaht un zeyya gleichani silvah bowls, un en dausend anri shtikkah.


\par }{\PP \VS{11}Alles zammah voahra's fimf dausend un fiah hunnaht shtikkah sach es gmacht voahra funn gold un silvah. Da Sheshbazzar hott dee awl mitt gebrocht vo di kfangana ruff kumma sinn funn Babylon zu Jerusalem.




\par }\Chap{Es 2. Gabiddel.}{\SH Selli Es Zrikk Kumma Sinn Funn Babylon
\par }
{\PP \VerseOne{1}Nau dess sinn di leit es als funn di landshaft Juda gvest voahra es zrikk ruff kumma sinn funn selli es kfanga voahra, un es da Nebukadnezar, da kaynich funn Babylon, vekk kfiaht katt hott zu Babylon. Si sinn zrikk zu Jerusalem un Juda kumma, yaydahs zu sei aykni shtatt.


\par }{\PP \VS{2}Si sinn kumma mitt em Serubabel, em Jesua, em Nehemia, em Seraia, em Reelaja, em Mordecai, em Bilshan, em Mispar, em Bigvai, em Rehum un em Baana.

\par }{\LI Dess sinn di nambahs funn di mennah funn di leit funn Israel:


\par }{\LIB \VS{3}di kinnah fumm Parosh 2,172


\par }{\LIB \VS{4}di kinnah funn Sephatia 372


\par }{\LIB \VS{5}di kinnah fumm Arah 775


\par }{\LIB \VS{6}di kinnah fumm Pahath-Moab (deich di kinnah fumm Jesua un em Joab) 2,812


\par }{\LIB \VS{7}di kinnah fumm Elam 1,254


\par }{\LIB \VS{8}di kinnah fumm Satthu 945


\par }{\LIB \VS{9}di kinnah fumm Sakkai 760


\par }{\LIB \VS{10}di kinnah fumm Bani 642


\par }{\LIB \VS{11}di kinnah fumm Bebai 623


\par }{\LIB \VS{12}di kinnah fumm Asgad 1,222


\par }{\LIB \VS{13}di kinnah fumm Adonikam 666


\par }{\LIB \VS{14}di kinnah fumm Bigvai 2,056


\par }{\LIB \VS{15}di kinnah fumm Adin 454


\par }{\LIB \VS{16}di kinnah fumm Ater (es aw Hiskia kaysa hott) 98


\par }{\LIB \VS{17}di kinnah fumm Bezai 323


\par }{\LIB \VS{18}di kinnah fumm Jorah 112


\par }{\LIB \VS{19}di kinnah fumm Hasum 223


\par }{\LIB \VS{20}di kinnah fumm Gibbar 95


\par }{\LI \VS{21}di mennah fumm di shtatt Bethlehem 123


\par }{\LIB \VS{22}di mennah funn di shtatt Netopha 56


\par }{\LIB \VS{23}di mennah funn di shtatt Anathoth 128


\par }{\LIB \VS{24}di mennah funn di shtatt Asmaveth 42


\par }{\LIB \VS{25}di mennah funn di shtett Kiriath-Jearim, Kephira un Beeroth 743


\par }{\LIB \VS{26}di mennah funn di shtett Rama un Geba 621


\par }{\LIB \VS{27}di mennah funn di shtatt Michmas 122


\par }{\LIB \VS{28}di mennah funn di shtett Beth-El un Ai 223


\par }{\LIB \VS{29}di kinnah fumm Nebo 52


\par }{\LIB \VS{30}di kinnah fumm Magbish 156


\par }{\LIB \VS{31}di kinnah fumm anra Elam 1,254


\par }{\LIB \VS{32}di kinnah fumm Harim 320


\par }{\LIB \VS{33}di kinnah fumm Lod, Hadid un em Ono 725


\par }{\LIB \VS{34}di mennah funn di shtatt Jericho 345


\par }{\LIB \VS{35}di kinnah fumm Senaa 3,630.


\par }{\SH Di Preeshtah Es Zrikk Kumma Sinn
\par }
{\LI \VS{36}Di preeshtah voahra: Em Jedaia sei nohch-kummashaft deich da Jesua 973


\par }{\LIB \VS{37}di kinnah fumm Immer 1,052


\par }{\LIB \VS{38}di kinnah fumm Pashhur 1,247


\par }{\LIB \VS{39}di kinnah fumm Harim 1,017


\par }{\SH Di Lefiddah Es Zrikk Kumma Sinn
\par }
{\LI \VS{40}Di Lefiddah voahra: di kinnah fumm Jesua un em Kadmiel, (deich di kinnah fumm Hodavia) 74


\par }{\LIB \VS{41}di singah voahra: Di kinnah fumm Asaph 128


\par }{\LIB \VS{42}di kinnah funn di doah-heedah voahra: Di kinnah fumm Sallum, em Ater, em Talmon, em Akkub, em Hatita un em Shobai alles zammah 139


\par }{\LIB \VS{43}di tempel-gnechta voahra: Di kinnah fumm Ziha, fumm Hasupha, fumm Tabbaoth,


\par }{\LIB \VS{44}fumm Keros, fumm Sia, fumm Padon,


\par }{\LIB \VS{45}di kinnah fumm Lebana, fumm Hagaba, fumm Akkub,


\par }{\LIB \VS{46}di kinnah fumm Hagab, fumm Salmai, fumm Hanan,


\par }{\LIB \VS{47}di kinnah fumm Giddel, fumm Gahar, fumm Reaia,


\par }{\LIB \VS{48}di kinnah fumm Rezin, fumm Nekoda, fumm Gasam,


\par }{\LIB \VS{49}di kinnah fumm Usa, fumm Paseah, fumm Besai,


\par }{\LIB \VS{50}di kinnah fumm Asna, fumm Meunim, fumm Nephusiter,


\par }{\LIB \VS{51}di kinnah fumm Bakbuk, fumm Hakupha, fumm Harhur,


\par }{\LIB \VS{52}di kinnah fumm Bazluth, fumm Mehida, fumm Harsa,


\par }{\LIB \VS{53}di kinnah fumm Barkos, fumm Sisera, fumm Temah,


\par }{\LIB \VS{54}di kinnah fumm Neziah, un fumm Hatipha.


\par }{\LI \VS{55}Di nohch-kummashaft fumm Solomon sei gnechta voahra:

\par }{\LIB di kinnah fumm Sotai, fumm Sophereth, fumm Peruda,


\par }{\LIB \VS{56}di kinnah fumm Jaala, fumm Darkon, fumm Giddel,


\par }{\LIB \VS{57}di kinnah fumm Sephatia, fumm Hattil, fumm Pochereth, fumm Zebaim un fumm Ami.


\par }{\LI \VS{58}Di nohch-kummashaft funn di tempel-gnechta un em Solomon sei gnechta voahra 392.


\par }{\LI \VS{59}Dess sinn selli es ruff kumma sinn funn di shtett Tel-Melah, Tel-Harsha, Kerub, Addon un Immer, avvah si henn nett veisa kenna es iahra families funn di nohch-kummashaft funn Israel voahra:


\par }{\LIB \VS{60}si voahra di kinnah fumm Delaia, fumm Tobia un fumm Nekoda 652


\par }{\LIB \VS{61}Selli es preeshtah voahra: di nohch-kummashaft fumm Hobaia, fumm Hakkoz un fumm Barsillai henn nett veisa kenna es si preeshtah voahra. (Da Barsillai hott em Barsillai funn Gilead sei maydel keiyaht, no hott eah sei fraw iahra family nohma gnumma.)


\par }{\LIB \VS{62}Dee henn's shreives funn iahra foah-feddah iahra nohch-kummashaft ufksucht avvah si henn si nett finna kenna, so voahra si nett alawbt fa preeshtah sei veil si unrein voahra.


\par }{\LIB \VS{63}Un da govvenah hott's nett alawbt es si fumm heilicha preeshtah ess-sach essa daufa biss en preeshtah uf shtay hott kenna mitt em Urim un Thummim.


\par }{\LIB \VS{64}Alles zammah selli es zrikk ganga sinn voahra 42,360,


\par }{\LIB \VS{65}nayvich iahra 7,337 mansleit un veibsleit bunds-gnechta. Si henn aw 200 mansleit un veibsleit singah katt.


\par }{\LIB \VS{66}Si henn 736 geil katt mitt 245 halb-aysla,


\par }{\LIB \VS{67}435 kamayla un 6,720 aysla.


\par }{\PP \VS{68}Vo si an's haus fumm
{\ND{Hah}} in Jerusalem kumma sinn, henn samm funn di family foah-gengah frei-villich gevva fa's haus funn Gott viddah ufbauwa vo's als kshtanna hott.


\par }{\PP \VS{69}Vi si henn kenna, henn si in's shtoah-haus gevva fa dee eahvet. Si henn 61,000 gold-shtikkah, 5,000 pund silvah un en 100 preeshtah-glaydah gevva.


\par }{\PP \VS{70}Di preeshtah, di Lefiddah, di singah, di doah-heedah, di tempel-gnechta un samm funn di anra leit sinn no in iahra aykni shtett gezowwa, un di ivvahricha Israeliddah sinn in iahra shtett gezowwa.




\par }\Chap{Es 3. Gabiddel.}{\SH Da Awldah Vatt Ivvah Gebaut
\par }
{\PP \VerseOne{1}Nau vo da sivvet moonet kumma is, noch demm es di Israeliddah eikseddeld voahra in iahra shtett, sinn si awl zammah kumma vi ay mann in Jerusalem.


\par }{\PP \VS{2}No hott em Jozadak sei boo da Jesua, mitt di anra preeshtah, un em Sealthiel sei boo da Serubabel, mitt sei leit ohkfanga em Gott funn Israel sei awldah bauwa so es si brand-opfahra druff opfahra kenna. Dess voah so vi's ufkshrivva is im Ksetz Mosi, da mann funn Gott.


\par }{\PP \VS{3}Si henn sich kfeicht veyyich di leit es um si rumm voahra im land, avvah si henn doch da awldah gebaut am blatz vo eah voah difoah, un henn brand-opfahra gopfaht zumm
{\ND{Hah}} meiyets un ohvets.


\par }{\PP \VS{4}No henn si's Lawb-Heisli-Fesht kalda so vi's kshrivva shtayt, un henn awl di brand-opfahra gopfaht so vi's kfoddaht voah fa alli dawk.


\par }{\PP \VS{5}Noch sellem henn si ohkalda awl di brand-opfahra opfahra, di nei moon opfahra, di opfahra fa awl di heilichi fesht-dawwa zumm
{\ND{Hah}}, un aw selli es frei-villich zumm
{\ND{Hah}} gebrocht voahra.


\par }{\PP \VS{6}Uf em eahshta dawk fumm sivvada moonet henn si ohkfanga brand-opfahra opfahra. Avvah di mavvah fa da tempel fumm
{\ND{Hah}} voah noch nett glaykt.


\par }{\SH Da Tempel Vatt Ivvah Gebaut
\par }
{\PP \VS{7}No henn si geld gevva zu di shtay-uflayyah un di shreinah, un henn ess-sach, drinkes un ayl gevva zu di leit funn Sidon un Tyrus. Dess voah so es si cedar blekk runnah bringa uf em say funn Lebanon zu Joppa. Da Kaynich Cyrus funn Persia hott dess alawbt fa si.


\par }{\PP \VS{8}Im zvedda moonet fumm zvedda yoah es si an's haus funn Gott kumma sinn an Jerusalem, henn si ohkfanga shaffa. Dess voah da Serubabel, em Sealthiel sei boo, da Jesua, em Jozadak sei boo, mitt di ivvahricha funn iahra breedah, di preeshtah, di Lefiddah un awl selli es zrikk an Jerusalem kumma sinn. Alli Lefiddah ivvah zvansich yoah ald voah en ivvah-sayna gmacht fa's haus fumm
{\ND{Hah}} bauwa.


\par }{\PP \VS{9}Da Jesua, sei boova un breedah, un da Kadmiel un sei boova es fumm Juda sei nohch-kummashaft voahra, un di boova fumm Henadad un iahra families sinn awl zammah ganga fa di foah-gengah sei funn selli es am shaffa voahra am haus funn Gott. Si voahra awl Lefiddah.


\par }{\PP \VS{10}No vo di shaff-leit di mavvah fumm
{\ND{Hah}} sei tempel faddich ufglaykt katt henn, henn di preeshtah in iahra preeshtah-glaydah blohs-hanna geblohsa un di Lefiddah, di boova fumm Asaph, henn da
{\ND{Hah}} glohbt mitt cymbals. Si henn alles gedu so vi da Dawfit, da kaynich funn Israel, ausglaykt katt hott.


\par }{\PP \VS{11}Si henn da
{\ND{Hah}} glohbt un dank gevva zu eem vi si ksunga henn:

\par }{\Q “Eah is goot;

\par }{\QB sei leevi zu Israel bleibt fa'immah.”

\par }{\MM Un awl di leit henn laut gegrisha fa da
{\ND{Hah}} lohva, veil di mavvah fumm
{\ND{Hah}} sei haus faddich glaykt voah.


\par }{\PP \VS{12}Avvah feel funn di eldshta preeshtah, Lefiddah un evvahshti funn families es da eahsht tempel ksenna katt henn, henn laut keild vo di mavvah funn demm haus glaykt voah fannich iahra awwa, diveil es feel gegrisha henn mitt frayt.


\par }{\PP \VS{13}Nimmand hott ausmacha kenna eb awl di yacht deich frayt voah, adda funn heiles, veil di leit so feel yacht gmacht henn. Dee yacht voah keaht veit vekk.




\par }\Chap{Es 4. Gabiddel.}{\SH En Hinnahnis Zu Di Eahvet Fumm Tempel Bauwa
\par }
{\PP \VerseOne{1}Vo di feinda funn Juda un Benjamin datt im land keaht henn es di kfangana es zrikk kumma sinn am da tempel bauwa voahra fa da
{\ND{Hah}}, da Gott funn Israel,


\par }{\PP \VS{2}sinn si zumm Serubabel un di evvahshti funn di families kumma un henn ksawt, “Losset uns eich helfa bauwa. Miah sucha eiyah Gott grawt vi diah doond, un voahra am opfahra macha zu eem evvah siddah es da Kaynich Asar-Haddon funn Assyria uns do heah gebrocht hott.”


\par }{\PP \VS{3}Avvah da Serubabel, da Jesua un di ivvahricha family foah-gayyah funn Israel henn ksawt, “Diah hend kenn dayl mitt uns am en tempel bauwa fa unsah Gott. Miah laynich zayla deah bauwa fa da
{\ND{Hah}}, da Gott funn Israel, grawt vi da Kaynich Cyrus, da kaynich funn Persia, uns gebodda hott zu du.”


\par }{\PP \VS{4}No henn di leit im land di leit funn Juda gmacht moot faliahra, un henn si gmacht sich feicha on gay mitt em bauwes.


\par }{\PP \VS{5}Si henn roht-gevvah gedunga fa si fahinnahra mitt vass si du henn vella gans deich di zeit fumm Kaynich Cyrus sei reich funn Persia biss an's shpaydah reich fumm Kaynich Darius funn Persia.


\par }{\SH Shpaydah Hinnahnis Unnich Di Kaynicha Ahasveros un Artaxerxes
\par }
{\PP \VS{6}Am ohfang fumm Ahasveros sei reich henn si en ohglawk kshrivva zu eem geyyich di leit funn Juda un Jerusalem.


\par }{\PP \VS{7}Un an di zeit es da Artaxerxes kaynich funn Persia voah hott da Bishlam, da Mithredath, da Tabeel un di ivvahricha es eem bei-kshtanna henn, en breef kshrivva zumm Kaynich Artaxerxes funn Persia, mitt Aramayishi bushtawva un in di Aramayish shprohch.


\par }{\PP \VS{8}Da hauptmann Rehum un da shreivah Shimshai henn en breef kshrivva geyyich Jerusalem zumm Kaynich Artaxerxes es glaysa hott vi dess:


\par }{\PP \VS{9}“Da hauptmann Rehum un da shreivah Shimshai henn kshrivva mitt di ivvahricha funn selli es eena bei-kshtanna henn—di richtah un di evvahshti, di shreivah, di mennah funn Erech, funn Babylon, funn Susa, di Elamiddah,


\par }{\PP \VS{10}un di leit funn anri lendah es da grohs Asnaphar vekk gnumma hott un si in di shtatt Samaria un's ivvahrich fumm land gebrocht uf di west seit fumm Euphrates Revvah.”


\par }{\PP \VS{11}Dess is vass da breef ksawt katt hott:

\par }{\PP “Zumm Kaynich Artaxerxes, funn dei gnechta, di mennah in di lendah west fumm Euphrates Revvah:


\par }{\PP \VS{12}Dess is fa da kaynich vissa lossa es di Yudda es ruff an Jerusalem kumma sinn funn deim land, nau am selli shteibahrich un evil shtatt ivvah bauwa sinn. Si sinn shiah faddich di vanda bauwa un di mavvahra ivvah uflayya.


\par }{\PP \VS{13}Da kaynich sett aw vissa es vann dee shtatt gebaut vatt un di vanda faddich ufglaykt sinn, dann zayla kenn taxa un customs may betzawld vadda, un's zayld vennichah geld eignumma sei beim kaynich.


\par }{\PP \VS{14}Nau siddah es miah's shuldich sinn zumm kaynich-haus un miah nett havva vella es da kaynich fa'acht vatt, dann sinn miah am deah breef zumm kaynich shikka.


\par }{\PP \VS{15}Vann du's ufguksht vi di kaynicha fannich diah's ufkshrivva henn, dann findsht du aus es dess en shteibahrichi shtatt voah, un druvvel gevva hott zu kaynicha un lendah, un en blatz voah es ufruahra gmacht hott funn vay zrikk. Fasell voah dee shtatt nunnah grissa.


\par }{\PP \VS{16}Miah lossa da kaynich vissa es vann dee shtatt ivvah gebaut vatt un di vanda faddich gmacht vadda, dann zaylsht du nimmi roolah sei im land west fumm Euphrates Revvah.”


\par }{\PP \VS{17}No hott da kaynich dess zrikk kshrivva:

\par }{\PP “Zumm hauptmann Rehum, em shreivah Shimshai un di ivvahricha funn eich in Samaria un selli west fumm Euphrates Revvah: fridda sei zu eich.


\par }{\PP \VS{18}Da breef es diah kshikt hend zu miah voah ivvah-ksetzt un glaysa fannich miah.


\par }{\PP \VS{19}Ich habb gmacht es es nohch ksucht vadda is un habb kfunna es selli shtatt shund lang en blatz voah es geyyich kaynicha kshaft hott un voah en blatz mitt feel ufruah.


\par }{\PP \VS{20}Mechtichi kaynicha henn ivvah Jerusalem un di lendah west fumm Euphrates Revvah groold un henn taxa un customs eignumma funn datt.


\par }{\PP \VS{21}Nau shikket vatt naus es dee mennah ufheahra sella shaffa, so es di shtatt nett ivvah gebaut vatt biss ich so sawk.


\par }{\PP \VS{22}Gevvet acht un doond's nett fa'achta. Favass sett dess on gay un shaffa geyyich vass es besht is fa's kaynich-reich?”


\par }{\PP \VS{23}So kshvind es em Kaynich Artaxerxes sei breef glaysa voah zumm Rehum, em shreivah Shimshai un selli es eena bei-kshtanna henn, sinn si grawt zu di Yudda in Jerusalem ganga un henn si gmacht shtobba mitt gvald.


\par }{\PP \VS{24}So hott di eahvet kshtobt am haus funn Gott in Jerusalem biss im zvedda yoah fumm Kaynich Darius funn Persia sei reich.




\par }\Chap{Es 5. Gabiddel.}{\SH Di Tempel Eahvet Hott Viddah Ohkfanga
\par }
{\PP \VerseOne{1}No hott da brofayt Haggai un da brofayt Sacharia, em Iddo sei boo, gebroffetzeit zu di Yudda in Juda un Jerusalem im nohma fumm Gott funn Israel, deah es ivvah si voah.


\par }{\PP \VS{2}No hott em Sealthiel sei boo, da Serubabel es govvenah voah, un em Jozadak sei boo, da Jesua es preeshtah voah, di eahvet viddah ohkfanga fa's haus funn Gott in Jerusalem ivvah bauwa. Un di brofayda funn Gott voahra bei eena un henn eena kolfa.


\par }{\PP \VS{3}An selli zeit is da Tatnai es govvenah voah funn di lendah west fumm Euphrates Revvah, da Shethar-Bosnai un anri funn iahra hilf, zu eena ganga un henn di leit kfrohkt, “Veah hott eich alawbt fa deah tempel ivvah bauwa un dess gebei faddich macha?”


\par }{\PP \VS{4}Si henn aw kfrohkt, “Vass sinn di nayma funn di mennah es am dess gebei bauwa sinn?”


\par }{\PP \VS{5}Avvah Gott sei awk voah am ivvah di eldishti funn di Yudda vatsha, un si voahra nett kshtobt funn bauwa diveil es vatt zumm Kaynich Darius kshikt sei hott kenna, un sei vatt zrikk kumma hott kenna imma breef.


\par }{\PP \VS{6}Dess is en gleichnis fumm breef es da Tatnai, da govvenah funn di lendah west fumm Euphrates Revvah, da Shethar-Bosnai un iahra evvahshti west fumm revvah zumm Kaynich Darius kshikt henn.


\par }{\PP \VS{7}Es vatt es si eem kshikt henn hott deah vayk glaysa: “Zumm Kaynich Darius, fridda sei mitt diah.


\par }{\PP \VS{8}Da kaynich sett vissa es miah in's gaygend funn Juda ganga sinn vo da tempel fumm grohsa Gott is. Di leit sinn am da tempel bauwa mitt grohsi shtay un blanka in di vanda. Si sinn am hatt shaffa un's gebei is am shteik uf gay.


\par }{\PP \VS{9}Miah henn di eldishti kfrohkt, ‘Veah hott eich's recht gevva fa deah tempel un dess gebei uf du?’


\par }{\PP \VS{10}Miah henn si aw kfrohkt fa iahra nayma, so es miah di nayma funn iahra foah-gengah nunnah shreiva kenna fa dich.


\par }{\PP \VS{11}Dess is vass si uns ksawt henn:

\par }{\PP ‘Miah sinn di gnechta funn da Gott fumm himmel un di eaht, un miah sinn am da tempel ivvah bauwa es gebaut voah yoahra zrikk bei ayns funn Israel iahra grayshti kaynicha.


\par }{\PP \VS{12}Veil unsah foah-feddah da Gott fumm himmel bays gmacht henn, dann hott eah uns ivvah-gedrayt zumm Chaldayah da Nebukadnezar, es kaynich funn Babylon voah. Eah hott deah tempel zammah grissa un di leit zu Babylon gnumma.


\par }{\PP \VS{13}Avvah im eahshta yoah fumm Kaynich Cyrus sei reich in Babylon, hott da Kaynich Cyrus en gebott gevva es dess haus funn Gott ivvah gebaut sei soll.


\par }{\PP \VS{14}Eah hott aw di gold un silvah ksharra aus em tempel in Babylon gnumma es da Nebukadnezar aus em tempel in Jerusalem gnumma katt hott, un si in da tempel in Babylon gedu katt hott. Dess ksha voah eahshtah im haus funn Gott in Jerusalem. Da Kaynich Cyrus hott si no zu en mann gevva es Sheshbazar kaysa hott un es eah govvenah gmacht katt hott.


\par }{\PP \VS{15}Eah hott ksawt zu eem, “Nemm dess ksha un gay un du's in da tempel in Jerusalem. Un bau's haus funn Gott uf da saym blatz es es voah.”


\par }{\PP \VS{16}No is da Sheshbazar kumma un hott di mavvah ufglaykt fa's haus funn Gott in Jerusalem. Un funn sellah dawk biss nau voah's haus am gebaut vadda, avvah's is noch nett faddich.’


\par }{\PP \VS{17}Nau vann's kfellich is zumm kaynich, loss es ufgegukt vadda im alda shreives funn Babylon fa sayna eb da Kaynich Cyrus en gebott gevva katt hott fa dess haus funn Gott ivvah bauwa in Jerusalem. No kann da kaynich uns sei mayning shikka veyyich dee sach.”




\par }\Chap{Es 6. Gabiddel.}{\SH Da Kaynich Find Em Cyrus Sei Gebott
\par }
{\PP \VerseOne{1}Da Kaynich Darius hott no en gebott gevva es si sella deich's ald shreives gay es kalda voahra in Babylon.


\par }{\PP \VS{2}Si henn no en shreives kfunna im kaynich-haus in di shtatt Ekbatana im land Media. Dess is vass druff kshrivva voah:

\par }{\PP “Zeiknis-Shreives:


\par }{\PP \VS{3}Im eahshta yoah fumm Kaynich Cyrus, hott da kaynich en gebott gmacht veyyich em tempel funn Gott in Jerusalem:

\par }{\PP ‘Da tempel soll ivvah gebaut sei es en blatz vo opfahra gmacht vadda, un di mavvahra sella ufglaykt vadda. Es gebei soll neintzich foos hohch sei un neintzich foos brayt.


\par }{\PP \VS{4}Es soll ufglaykt sei mitt ay roi holsichi blanka fa alli drei roiya grohsi shtay. Dess soll betzawld vadda mitt em kaynich sei geld.


\par }{\PP \VS{5}Un di gold un silvah ksharra funn Gott sei haus es da Nebukadnezar aus em tempel gnumma katt hott in Jerusalem un an Babylon gebrocht katt hott, sella zrikk in iahra bletz gedu sei im tempel in Jerusalem. Si sella in's haus funn Gott gedu sei.’ ”


\par }{\PP \VS{6}So hott da kaynich dess zrikk kshrivva:

\par }{\PP “Tatnai, da govvenah fumm land west fumm Euphrates Revvah, Shethar-Bosnai un selli evvahshti mitt eich, diah sellet vekk bleiva funn datt.


\par }{\PP \VS{7}Doond di eahvet nett fahinnahra am tempel funn Gott. Losset da govvenah un di eldishti funn di Yudda dess haus funn Gott ivvah bauwa uf em sayma blatz.


\par }{\PP \VS{8}Un ich mach aw dess gebott vass diah du sellet fa di eldishti funn di Yudda diveil es si am dess haus funn Gott bauwa sinn: Alles es es dee leit kosht soll betzawld sei zu eena aus em tax es diah einemmet fumm land west fumm Euphrates Revvah, so es dee eahvet nett shtobt.


\par }{\PP \VS{9}Vass-evvah es si braucha—yungi bulla, shohf-bekk un lemmah fa brand-opfahra zumm Gott fumm himmel, vaytza, sals, vei un ayl so vi di preeshtah in Jerusalem frohwa difoah—dess soll eena gevva sei alli dawk unni fayl,


\par }{\PP \VS{10}so es si opfahra macha kenna es kfellich sinn zumm Gott fumm himmel, un bayda kenna fa's layva fumm kaynich un sei boova.


\par }{\PP \VS{11}Un noch veidah mach ich dess gebott: ‘Vann ennich ebbah dee vadda fa'ennaht soll en balka aus seim haus gnumma sei un eah soll deich kshtocha sei mitt. Un sei haus soll zammah grissa sei uf en haufa.’


\par }{\PP \VS{12}Loss da Gott es sei Nohma datt voona glost hott, ennichah kaynich adda ennichi leit umbringa es iahra hend uf hayva fa dee vadda fa'ennahra, adda fa deah tempel in Jerusalem fadauva. Ich, da Darius, habb dess gebott gevva, un ich vill's ausgedrawwa havva mitt fleis.”


\par }{\SH Da Tempel Vatt Ivvah-Gevva Zumm
{\ND{Hah}}
\par }
{\PP \VS{13}No hott da Tatnai, da govvenah fumm land west fumm revvah, da Shethar-Bosnai un di evvahshti mitt eena dess gebott fleisich ausgedrawwa grawt vi da Kaynich Darius eena vatt kshikt katt hott.


\par }{\PP \VS{14}So henn di eldishti funn di Yudda ohkalda bauwa unnich em gebreddich fumm brofayt Haggai un em Iddo sei boo da Sacharia. Si henn faddich gmacht da tempel bauwa so vi da Gott funn Israel si gebodda hott, un henn di gebodda ausgedrawwa es di kaynicha funn Persia, da Cyrus, da Darius un da Artaxerxes eena gevva katt henn.


\par }{\PP \VS{15}Si henn da tempel faddich gmacht im dridda dawk fumm moonet Adar, im sexda yoah fumm Kaynich Darius sei reich.


\par }{\PP \VS{16}No henn di leit funn Israel—di preeshtah, di Lefiddah un di ivvahricha funn di kfangana es zrikk kumma sinn—es haus funn Gott ivvah-gevva zu eem mitt frayt.


\par }{\PP \VS{17}Fa's haus funn Gott eisetza un ivvah-gevva zu eem, henn si en hunnaht bulla, zvay hunnaht shohf-bekk un fiah hunnaht lemmah gopfaht. Un fa en sind-opfah fa gans Israel henn si zvelf gays-bekk gopfaht, aynah fa alli shtamm funn Israel.


\par }{\PP \VS{18}No henn si di preeshtah eiksetzt un iahra eahvet fadayld, un di Lefiddah eiksetzt in iahra adninga fa da deensht im haus funn Gott in Jerusalem, so vi's ufkshrivva voah im Buch Mosi.


\par }{\SH Es Passa-Fesht
\par }
{\PP \VS{19}Uf em fatzayda dawk fumm eahshta moonet henn selli funn di kfangana es zrikk kumma sinn's Passa-Fesht kalda.


\par }{\PP \VS{20}Di preeshtah un Lefiddah henn sich greinicht un si voahra awl rein. Di Lefiddah henn no's Passa-Lamm kshlachta fa awl di kfangana es zrikk kumma sinn, un fa iahra breedah di preeshtah un fa sich selvaht.


\par }{\PP \VS{21}So henn di Israeliddah es zrikk kumma sinn funn iahra kfengnis dess opfah gessa, mitt awl selli es sich vekk kalda henn fumm unreiniches funn di Heida im land, so es si da
{\ND{Hah}}, da Gott funn Israel sucha kenna.


\par }{\PP \VS{22}Un si henn's Unksavvaht Broht Fesht kalda fa sivva dawk mitt frayt, veil da
{\ND{Hah}} si kfild hott mitt frayt bei em kaynich funn Assyria sei hatz freindlich drayya geyyich si, un eena kolfa hott mitt di eahvet uf em haus funn Gott, da Gott funn Israel.




\par }\Chap{Es 7. Gabiddel.}{\SH Da Ezra Kumd Zu Jerusalem
\par }
{\PP \VerseOne{1}Noch dee sacha, im Kaynich Artaxerxes funn Persia sei reich, is da Ezra nuff an Jerusalem ganga. Eah voah em Seraia sei boo, un da Seraia voah em Asaria sei boo, un da Asaria voah em Hilkia sei boo,


\par }{\PP \VS{2}un da Hilkia voah em Sallum sei boo, un da Sallum voah em Zadok sei boo, un da Zadok voah em Ahitub sei boo,


\par }{\PP \VS{3}un da Ahitub voah em Amaria sei boo, un da Amaria voah em Asaria sei boo, un da Asaria voah em Meraioth sei boo,


\par }{\PP \VS{4}un da Meraioth voah em Serachia sei boo, un da Serachia voah em Ussi sei boo, un da Ussi voah em Bukki sei boo,


\par }{\PP \VS{5}un da Bukki voah em Abisua sei boo, un da Abisua voah em Pinehas sei boo, un da Pinehas voah em Eleasar sei boo, un da Eleasar voah em hohchen-preeshtah Aaron sei boo.


\par }{\PP \VS{6}Dess voah da Ezra es ruff kumma is funn Babylon. Eah voah en shrift-geleahrah un voah goot gland im Ksetz fumm Mosi es da
{\ND{Hah}}, da Gott funn Israel, gevva katt hott. Da kaynich hott eem alles gevva es eah kfrohkt hott difoah, veil di hand fumm
{\ND{Hah}} sei Gott uf eem voah.


\par }{\PP \VS{7}Samm funn di Israeliddah—preeshtah, Lefiddah, singah, doah-heedah un tempel-gnechta—sinn aw ruff an Jerusalem kumma im sivvet yoah fumm Kaynich Artaxerxes sei reich.


\par }{\PP \VS{8}Da Ezra is an Jerusalem kumma im fimfda moonet fumm sivvada yoah fumm kaynich sei reich.


\par }{\PP \VS{9}Eah hott naus kshteaht funn Babylon uf em eahshta dawk fumm eahshta moonet, un is an Jerusalem kumma uf em eahshta dawk fumm fimfda moonet, veil di gnaydich hand funn sei Gott uf eem voah.


\par }{\PP \VS{10}Fa da Ezra hott's in seim hatz katt fa's Ksetz fumm
{\ND{Hah}} lanna, un's ausfiahra, un aw di leit lanna in di gebodda un adninga.


\par }{\SH Em Kaynich Sei Breef Zumm Ezra
\par }
{\PP \VS{11}Dess is da breef es da Kaynich Artaxerxes gevva hott zumm Ezra, en preeshtah un teetshah. Eah voah en mann es gland voah in di gebodda un adninga funn Gott fa Israel:


\par }{\PP \VS{12}“Fumm Artaxerxes, da kaynich ovvich awl kaynicha, zumm Ezra da preeshtah, en teetshah fumm Ksetz funn Gott fumm himmel: Fridda sei zu diah.


\par }{\PP \VS{13}Nau mach ich dess gebott es ennich's funn di Israeliddah in meim kaynich-reich, mitt di preeshtah un Lefiddah, es noch Jerusalem gay vella, daufa mitt diah gay.


\par }{\PP \VS{14}Da kaynich un sei sivva roht-gevvah shikka dich noch Juda un Jerusalem fa ausfinna vi's gayt datt veyyich's Ksetz funn deim Gott es in dei hand is.


\par }{\PP \VS{15}Un du solsht aw's gold un silvah mitt diah nemma es da kaynich un sei roht-gevvah frei-villich gevva henn zumm Gott funn Israel, deah es in Jerusalem voond.


\par }{\PP \VS{16}Du solsht aw awl's silvah un gold mitt diah nemma es du einemsht fumm land Babylon, un aw di frei-villicha kshenkah funn di preeshtah un leit fa da tempel funn iahra Gott in Jerusalem.


\par }{\PP \VS{17}Mitt demm geld seind fleisich fa bulla, shohf-bekk un lemmah kawfa, un aw di shpeis un drink-opfahra es mitt eena gayn. No opfahret si uf em awldah fumm tempel funn eiyah Gott es in Jerusalem is.


\par }{\PP \VS{18}Mitt em ivvahricha silvah un gold kansht du un dei breedah du mitt vass diah denket es es besht is in lein mitt eiyah Gott sei villa.


\par }{\PP \VS{19}Bringet zumm Gott funn Jerusalem awl's tempel-ksha es eich gevva voah fa Gott deena im tempel funn eiyah Gott.


\par }{\PP \VS{20}Ennich ebbes shunsht es du brauchsht un denksht es nohtvendich is fa da tempel funn eiyah Gott, kansht du betzawla mitt em kaynich sei geld aus di kaynich geld-shtubb.


\par }{\PP \VS{21}Ich, da Kaynich Artaxerxes, gebb en gebott zu awl selli es acht gevva uf em kaynich sei geld west fumm Euphrates Revvah es si fleisich sei sella un alles gevva zumm Ezra, da preeshtah un shrift-geleahrah fumm Ksetz funn Gott im himmel, es eah eich frohkt difoah.


\par }{\PP \VS{22}Dess soll sei biss nuff zu 7,500 pund silvah, 500 bushel vaytza, 550 galla vei, 550 galla ayl un awl's sals es gebraucht is.


\par }{\PP \VS{23}Alles es da Gott fumm himmel gebodda hott, soll fleisich gedu sei fa da tempel funn Gott fumm himmel, so es kenn zann ivvah's reich fumm kaynich un sei nohch-kummashaft kumd.


\par }{\PP \VS{24}Diah sellet aw vissa es diah nett alawbt sind fa tax adda annah geld einemma funn di preeshtah, di Lefiddah, di singah, di doah-heedah, di tempel-gnechta un anri leit es in demm haus funn Gott shaffa.


\par }{\PP \VS{25}Un du, Ezra, mitt di veisheit funn deim Gott es in dei hand is, solsht richtah un roolahs eisetza fa di leit iahra recht gevva ivvahrawlich west fumm Euphrates Revvah; naymlich, awl selli es es ksetz funn deim Gott vissa. Un ennichi es nett doon, solsht du lanna.


\par }{\PP \VS{26}Alli-ebbah es es ksetz funn deim Gott un's ksetz fumm kaynich nett hald soll kshtrohft vadda bei doht gmacht vadda, aus em land gyawkt vadda, sei sach gnumma vadda, adda eikshtekt vadda.”


\par }{\SH Da Ezra Dankt Da
{\ND{Hah}}
\par }
{\PP \VS{27}Glohbt sei da
{\ND{Hah}}, da Gott funn unsah foah-feddah, deah es es in's hatz fumm kaynich gedu hott fa's haus fumm
{\ND{Hah}} in Jerusalem hallich macha.


\par }{\PP \VS{28}Eah hott sei shtandhaftichi-leevi gvissa zu miah fannich em kaynich, fannich sei roht-gevvah un aw fannich awl sei mechtichi gnechta. Veil di hand fumm
{\ND{Hah}} mei Gott uf miah voah, voah ich gedrohsht un habb di evvahshti mennah funn Israel zammah ksammeld fa mitt miah nuff gay.




\par }\Chap{Es 8. Gabiddel.}{\SH Di Leit Es Mitt Em Ezra Ganga Sinn
\par }
{\PP \VerseOne{1}Dess sinn di evvahshti funn di families un iahra nohch-kummashaft es mitt miah funn Babylon nuff an Jerusalem ganga sinn im Kaynich Artaxerxes sei reich:


\par }{\LI \VS{2}funn di kinnah fumm Pinehas voah da Gersom;

\par }{\LI funn di kinnah fumm Ithamar voah da Daniel;

\par }{\LI funn di kinnah fumm Dawfit voah da Hattus;


\par }{\LI \VS{3}funn di kinnah fumm Sechania es funn di kinnah fumm Parosh voahra, voah's da Sacharia, un mitt eem voahra 150 mennah es ufkshrivva voahra im nohch-kummashaft buch;


\par }{\LI \VS{4}funn di kinnah fumm Pahath-Moab voah em Serachia sei boo, da Eliehoenai, un mitt eem voahra 200 mennah;


\par }{\LI \VS{5}funn di kinnah fumm Satthu voah em Jahasiel sei boo, da Sechania, un mitt eem voahra 300 mennah;


\par }{\LI \VS{6}funn di kinnah fumm Adin voah em Jonathan sei boo, da Ebed, un mitt eem voahra 50 mennah;


\par }{\LI \VS{7}funn di kinnah fumm Elam voah em Athalia sei boo, da Jesaia, un mitt eem voahra 70 mennah;


\par }{\LI \VS{8}funn di kinnah fumm Sephatia voah em Michael sei boo, da Sebadia, un mitt eem voahra 80 mennah;


\par }{\LI \VS{9}funn di kinnah fumm Joab voah em Jehiel sei boo, da Obadia, un mitt eem voahra 218 mennah;


\par }{\LI \VS{10}funn di kinnah fumm Bani voah em Josiphia sei boo, da Selomith, un mitt eem voahra 160 mennah;


\par }{\LI \VS{11}funn di kinnah fumm Bebai voah em Bebai sei boo, da Sacharia, un mitt eem voahra 28 mennah;


\par }{\LI \VS{12}funn di kinnah fumm Asgad voah em Hakkatan sei boo, da Johanan, un mitt eem voahra 110 mennah;


\par }{\LI \VS{13}funn di kinnah fumm Adonikam voahra di letshta un si henn Eliphelet, Jeuel un Semaia kaysa. Mitt eena voahra 60 mennah;


\par }{\LI \VS{14}funn di kinnah fumm Bigvai voahra da Uthai un da Sabbud, un mitt eena voahra 70 mennah.


\par }{\SH Da Ezra Shikt Fa Lefiddah
\par }
{\PP \VS{15}Ich habb si no fasammeld am revvah es noch Ahava lawft, un miah voahra datt fa drei dawk. Vo ich gegukt habb unnich di leit un preeshtah habb ich kenn Lefiddah kfunna datt.


\par }{\PP \VS{16}No habb ich kshikt fa da Elieser, da Ariel, da Semaia, da Elnathan, da Jarib, da Elnathan, da Nathan, da Sacharia un da Mesullam, dee es foah-gengah voahra, un aw fa da Joiarib un da Elnathan es teetshahs voahra.


\par }{\PP \VS{17}Ich habb si zumm Iddo kshikt es da foah-gengah voah an Kasiphia. Ich habb eena ksawt vass zu sawwa zumm Iddo un sei breedah es di tempel-gnechta voahra an Kasiphia, so es si uns deenah bringa fa's haus funn unsah Gott.


\par }{\PP \VS{18}Veil di gnaydich hand funn unsah Gott uf uns voah, henn si uns en mann gebrocht mitt eisicht es funn di kinnah fumm Machli voah. Da Machli voah em Levi sei boo un da Levi voah em Israel sei boo. Deah mann es si zu uns gebrocht henn hott Serebia kaysa un mitt eem voahra achtzay funn sei boova un breedah.


\par }{\PP \VS{19}Anri Lefiddah voahra da Hasabia un da Jesaia es em Merari sei boova voahra. Es voahra zvansich funn eena mitt iahra boova un breedah.


\par }{\PP \VS{20}Si henn aw 220 tempel-gnechta gebrocht, sohwichi es da Dawfit un di evvahshti ufkokt henn fa di Lefiddah helfa. Iahra nayma voahra awl nunnah kshrivva.


\par }{\SH Si Henn Kfasht Un Gebayda Es Gott Si Heeda Soll
\par }
{\PP \VS{21}No habb ich en fasht ausgevva datt am Revvah Ahava so es miah uns daymeedicha fannich unsah Gott, un een frohwa fa uns un unsah kinnah aus di kfoah halda uf em vayk mitt awl unsah sach.


\par }{\PP \VS{22}Ich habb mich kshemd da kaynich frohwa fa greeks-gnechta un geil-reidah fa uns aus di kfoah halda funn unsah feinda uf em vayk, veil miah ksawt katt henn zumm kaynich, “Di gnaydich hand funn unsah Gott is uf awl selli es een sucha, avvah sei shteikah zann is geyyich awl selli es een falossa.”


\par }{\PP \VS{23}So henn miah kfasht un gebayda zu unsah Gott un eah hott uns keaht.


\par }{\PP \VS{24}No habb ich zvelf funn di evvahshti preeshtah raus kshteld, da Serebia un da Hasabia un zeyya funn iahra breedah.


\par }{\PP \VS{25}Un ich habb eena's silvah un gold raus gvohwa, un aw's annah sach. Dess voah da opfah fa's haus funn unsah Gott es da kaynich, sei roht-gevvah un sei evvahshti, un aw gans Israel datt gevva katt henn.


\par }{\PP \VS{26}Ich habb 24 tons silvah raus gvohwa un fadayld unnich eena, silvah ksharra es 7,500 pund gvohwa henn, 7,500 pund gold,


\par }{\PP \VS{27}20 goldichi shisla es en 1,000 gold-shtikkah veaht voahra un zvay glitzahrichi bronze shisla es so keshtlich voahra es gold.


\par }{\PP \VS{28}No habb ich ksawt zu eena, “Diah sind heilich zumm
{\ND{Hah}}, un's ksha is aw heilich; un's silvah un gold sinn frei-villichi opfahra zumm
{\ND{Hah}}, da Gott funn eiyah foah-feddah.


\par }{\PP \VS{29}Vatshet si un haldet si biss diah si raus veeyet fannich di evvahshti preeshtah un Lefiddah un di foah-gengah funn di leit funn Israel an Jerusalem, in di shtubba fumm haus fumm
{\ND{Hah}}.”


\par }{\PP \VS{30}No henn di preeshtah un Lefiddah's gold un silvah mitt di heilicha ksharra gnumma es raus gvohwa voahra fa an's haus funn unsah Gott nemma in Jerusalem.


\par }{\PP \VS{31}Uf em zvelfda dawk fumm eahshta moonet henn miah naus kshteaht fumm Ahava Revvah fa noch Jerusalem gay. Di hand funn unsah Gott voah ivvah uns, un eah hott uns keet funn di feinda un rawvah uf em vayk.


\par }{\PP \VS{32}So sinn miah in Jerusalem kumma un miah henn datt groot fa drei dawk.


\par }{\PP \VS{33}No uf em fiahda dawk im haus funn unsah Gott henn miah's silvah, gold un's ksha raus gvohwa un henn's in di hend fumm preeshtah Meremoth gevva es em Uriah si boo voah. Em Pinehas sei boo da Eleasar voah bei eem un so voahra di Lefiddah, em Jesua sei boo da Josabad un em Binnui sei boo da Noadia.


\par }{\PP \VS{34}Alles voah gnambaht un gvohwa un di gvicht voah nunnah kshrivva an selli zeit.


\par }{\PP \VS{35}No henn di kfangana es zrikk kumma sinn brand-opfahra gopfaht zumm Gott funn Israel: 12 bulla fa gans Israel, 96 shohf-bekk, 77 lemmah, 12 gays-bekk fa en sind-opfah—awl dee voahra en brand-opfah zumm
{\ND{Hah}}.


\par }{\PP \VS{36}Si henn aw em kaynich sei breefa ivvah-gedrayt zumm kaynich sei ivvah-saynah un govvenahs in di lendah west fumm Euphrates Revvah. Dee evvahshti henn no di leit un Gott sei haus kolfa.




\par }\Chap{Es 9. Gabiddel.}{\SH Da Ezra Bekend Di Leit Iahra Sinda
\par }
{\PP \VerseOne{1}Noch demm es dee sacha gedu voahra, sinn di evvahshti zu miah kumma un henn ksawt, “Di leit funn Israel, un aw di preeshtah un Lefiddah, henn sich nett fadayld kalda funn di leit im land mitt iahra grausami sacha es si doon, so sacha vi di Kanaaniddah, di Hethiddah, di Perisiddah, di Jebusiddah, di Ammoniddah, di Moabiddah, di Egyptah un di Amoriddah doon.


\par }{\PP \VS{2}Si henn samm funn iahra mayt gnumma fa veivah sei fa sich selvaht un aw iahra boova, un henn da heilich sohma deich-nannah gedu mitt di leit im land. Un di evvahshti un roolahs voahra di foah-gengah in dee shlechta sacha.”


\par }{\PP \VS{3}Vo ich keaht habb veyyich demm habb ich mei hemm un vammes farissa, habb hoah funn mei kobb un boaht grobt un habb mich anna kokt gans fashtaund.


\par }{\PP \VS{4}No sinn awl selli zammah kumma zu miah es sich kfeicht henn veyyich di vadda fumm Gott funn Israel, ivvah dee sind funn selli kfangana es zrikk kumma gvest voahra. Ich habb fashtaund datt kokt biss da ohvet-opfah.


\par }{\PP \VS{5}Un an di zeit fumm ohvet-opfah binn ich ufkshtanna funn mei aylend in mei farissa hemm un vammes, un binn uf mei gnee kfalla. Ich habb mei hend naus kshtrekt zumm
{\ND{Hah}} mei Gott,


\par }{\PP \VS{6}un habb gebayda:

\par }{\PI “Oh mei Gott, ich binn gedaymeedicht un shemm mich zu oahrich fa mei ksicht uf hayva zu diah, mei Gott, veil unsah sinda haychah sinn es unsah kebb, un unsah shuld nuff an da himmel langd.


\par }{\PI \VS{7}Funn di dawwa funn unsah foah-feddah biss nau, voah unsah shuld grohs. Deich unsah sinda sinn miah, unsah kaynicha un unsah preeshtah unnich di shvadda funn fremdi kaynicha kfalla, un voahra grawbt, fashohmd un vekk gnumma bei eena, so vi's is heit.


\par }{\PI \VS{8}Avvah nau fa en katzi zeit, voah da
{\ND{Hah}} unsah Gott gnaydich un hott samm funn uns ivvahrichi glost vekk kumma un hott uns en feshtah-blatz gevva in sei heilichi shtatt. Dess voah so es Gott licht gebt zu unsah awwa un uns samm roo gebt funn unsah gnechtshaft.


\par }{\PI \VS{9}Miah sinn gnechta, avvah Gott hott uns nett falossa in unsah gnechtshaft. Eah hott uns sei shtandhaftichi-leevi gvissa fannich di kaynicha funn Persia, so es eah uns nei layva gebt fa's haus funn unsah Gott ivvah bauwa un fixa vass fabrocha is. Eah hott uns en vand gevva fa uns aus di kfoah halda in Juda un Jerusalem.


\par }{\PI \VS{10}Avvah nau, oh Gott, vass kenna miah sawwa noch demm? Miah henn dei gebodda falossa,


\par }{\PI \VS{11}selli es du gevva hosht deich dei gnechta di brofayda vo du ksawt hosht, ‘Es land es diah am nei gay sind fa's ivvah-nemma is unrein deich di unreinichkeit funn di leit. Bei di grausami sacha es si doon henn si's land unrein gmacht funn aym end biss an's anra.


\par }{\PI \VS{12}So gevvet eiyah mayt nett fa keiyaht sei zu iahra boova un nemmet iahra mayt nett fa eiyah boova. Un suchet nee nett fridda mitt eena adda ennich ebbes goodes fa si, so es diah shteik sind un's goot sach fumm land esset, un aw's land losset es en ayvichi eahbshaft fa eiyah kinnah.’


\par }{\PI \VS{13}Alles es ivvah uns kumma is voah deich unsah evili verka un unsah grohsi shuld, un doch, du oh Gott, hosht uns vennichah kshtrohft es miah fadeend henn, un hosht uns dee ivvahricha leit zrikk gevva es kfanga voahra.


\par }{\PI \VS{14}Sedda miah dei gebodda viddah brecha un unsah leit heiyahra lossa mitt leit es so grausami sacha doon? Veahsht du nett zannich genunk fa uns gans ausreiva so es nimmand funn uns may ivvahrich veah?


\par }{\PI \VS{15}Oh
{\ND{Hah}}, du Gott funn Israel, du bisht gerecht! Miah sinn selli es ivvahrich sinn funn kfanga sei deah dawk. Miah sinn do fannich diah in unsah shuld, avvah deich sell kann nimmand funn uns fannich diah shtay.”




\par }\Chap{Es 10. Gabiddel.}{\SH Di Leit Bekeahra Sich Funn Iahra Sinda
\par }
{\PP \VerseOne{1}Diveil es da Ezra fannich em haus funn Gott gleyya hott am bayda un heila, un am sich bekenna, hott en grohsi drubb mansleit, veibsleit un kinnah sich fasammeld um een rumm. Si henn aw biddahlich keild.


\par }{\PP \VS{2}No hott em Jehiel sei boo, da Sechania, ayns fumm Elam sei nohch-kummashaft, ksawt zumm Ezra, “Miah voahra nett shtandhaftich zu unsah Gott veil miah ausahri veibsleit keiyaht henn funn di leit in demm land. Avvah's hott alsnoch hofning fa Israel, even noch demm.


\par }{\PP \VS{3}Nau vella en bund macha mitt unsah Gott fa awl dee veibsleit un iahra kinnah vekk du funn uns. Miah vella du vi du un anri es Gott sei gebodda firchta uns grohda henn. Loss gedu sei vi's sawkt im ksetz.


\par }{\PP \VS{4}Shtay uf, dee sach is in dei hend. Miah shtayn bei diah, so sei gedrohsht un du's.”


\par }{\PP \VS{5}No is da Ezra ufkshtanna un hott di evvahshti preeshtah, di Lefiddah un gans Israel gmacht en bund macha fa du vass ksawt voah. No henn si kshvoahra fa's du.


\par }{\PP \VS{6}Da Ezra is no vekk ganga fumm blatz fannich Gott sei haus, un is in di shtubb ganga fumm Eliasib sei boo, da Jehohanan. Diveil es eah datt voah hott eah kenn ess-sach gessa adda vassah gedrunka, veil eah alsnoch bedreebt voah deich di ivvah-dredding funn selli es vekk gedrawwa gvest voahra.


\par }{\PP \VS{7}No is vatt naus kshikt vadda gans deich Juda un Jerusalem es awl selli es vekk gedrawwa voahra, zammah kumma sella in Jerusalem.


\par }{\PP \VS{8}Un ennich ebbah es nett bei kumd in drei dawk, so vi di evvahshti un eldishti ausgevva henn, faliaht sei land un vatt nimmi eignumma es ayns funn selli es vekk gedrawwa voahra.


\par }{\PP \VS{9}So in drei dawk's zeit henn awl di mennah funn Juda un Benjamin sich fasammeld in Jerusalem. Un uf em zvansishta dawk fumm neinda moonet henn awl di leit im uffena blatz kokt fannich em haus funn Gott. Si voahra am ziddahra veyyich dee sach un veil's am oahrich reyyahra voah.


\par }{\PP \VS{10}No is da Ezra ufkshtanna un hott ksawt zu eena, “Diah voahret nett shtandhaftich un hend fremdi veivah keiyaht. Deich sell hend diah di shuld funn Israel noch graysah gmacht.


\par }{\PP \VS{11}Nau bekeahret eich zumm
{\ND{Hah}}, da Gott funn eiyah foah-feddah, un doond sei villa. Fadaylet eich funn di leit um eich rumm un funn eiyah fremdi veivah.”


\par }{\PP \VS{12}No hott di gans drubb ksawt mitt en laudi shtimm, “Du bisht recht. Miah missa du vi du sawksht.


\par }{\PP \VS{13}Avvah's sinn feel leit do, un's is di zeit vann's reyyaht; miah kenna nett do haus shtay. Un noch en ding, dee sach kann nett faddich gmacht sei in ay adda zvay dawk veil miah so veesht ksindicht henn in dee sach.


\par }{\PP \VS{14}Loss unsah evvahshti ufshtay fa di gans drubb, un loss selli in di shtett es fremdi veivah keiyaht henn kumma an en ksetzti zeit mitt di eldishti un richtah funn yaydah shtatt; biss da hays zann funn unsah Gott ivvah dee sach vekk gedrayt is funn uns.”


\par }{\PP \VS{15}Yusht em Asahel sei boo da Jonathan, un em Tikva sei boo da Jahseya voahra geyyich dess, un di lefiddah da Mesullam un da Sabthai henn eena bei-kshtanna.


\par }{\PP \VS{16}Avvah selli es vekk gedrawwa voahra henn gedu vi si fashprocha henn. Da preeshtah Ezra hott mennah raus ksetzt es di evvahshti voahra funn iahra family, aynah funn yaydah family, un hott si gnohmd bei iahra nohma. Uf em eahshta dawk fumm zeyyada moonet henn si sich anna kokt fa di sacha unnah-sucha,


\par }{\PP \VS{17}un beim eahshta dawk fumm eahshta moonet voahra si faddich awl di mennah unnah-sucha es fremdi veivah keiyaht katt henn.


\par }{\SH Selli Es Fremdi Veivah Katt Henn
\par }
{\LI \VS{18}Unnich di kinnah funn di preeshtah es fremdi veivah keiyaht katt henn voahra di kinnah fumm Jesua, em Jozadak sei boo, un sei breedah da Maaseia, da Elieser, da Jarib un da Gadaliya.


\par }{\LI \VS{19}Si henn awl fashprocha fa iahra veivah vekk du. Fa iahra shuld, henn si yaydahs en shohf-bokk funn di drubb gevva fa en shuld-opfah.


\par }{\LI \VS{20}Anri preeshtah es fremdi veivah keiyaht katt henn voahra dee: funn di kinnah fumm Immer voahra da Hanani un da Sebadia,


\par }{\LI \VS{21}funn di kinnah fumm Harim voahra da Maaseia, da Elia, da Semaia, da Jehiel un da Usia,


\par }{\LI \VS{22}funn di kinnah fumm Pashhur voahra da Elioenai, da Maaseia, da Ismael, da Nathanael, da Josabad un da Elasa.


\par }{\LI \VS{23}Lefiddah es anri veivah keiyaht katt henn voahra da Josabad, da Simei, da Kelaia (sell is Kelita), da Pethachia, da Juda un da Elieser.


\par }{\LI \VS{24}Anri Lefiddah es fremdi veivah keiyaht katt henn voah da singah Eliasib, un di doah-heedah, da Sallum, da Telem un da Uri.


\par }{\LI \VS{25}Anri Israeliddah es fremdi veivah keiyaht katt henn voahra dee: funn di kinnah fumm Parosh voahra da Ramia, da Isia, da Malkia, da Mijamin, da Eleasar, noch en Malkia un da Benaia;


\par }{\LI \VS{26}funn di kinnah fumm Elam voahra da Matthania, da Sacharia, da Jehiel, da Abdi, da Jeremoth un da Elia;


\par }{\LI \VS{27}funn di kinnah fumm Satthu voahra da Elioenai, da Eliasib, da Matthania, da Jeremoth, da Sabad un da Asisa;


\par }{\LI \VS{28}funn di kinnah fumm Bebai voahra da Johanan, da Hanania, da Sabbai, un da Athlai;


\par }{\LI \VS{29}funn di kinnah fumm Bani voahra da Mesullam, da Malluch, da Adaia, da Jasub, da Sealund un da Jeremoth;


\par }{\LI \VS{30}funn di kinnah fumm Pahath-Moab voahra da Adna, da Kelal, da Benaia, da Maaseia, da Matthania, da Bezeleel, da Binnui un da Manasse;


\par }{\LI \VS{31}funn di kinnah fumm Harim voahra da Elieser, da Jissia, da Malchia, da Semaia, da Simeon,


\par }{\LI \VS{32}da Benjamin, da Malluch un da Semaria;


\par }{\LI \VS{33}funn di kinnah fumm Hasum voahra da Matthnai, da Matthattha, da Sabad, da Eliphelet, da Jeremai, da Manasse un da Simei;


\par }{\LI \VS{34}funn di kinnah fumm Bani voahra da Maedai, da Amram, da Uel,


\par }{\LI \VS{35}da Benaia, da Bedia, da Keluhi,


\par }{\LI \VS{36}da Bania, da Meremoth, Eliasib,


\par }{\LI \VS{37}da Mathania, da Mathnai un da Jaesai;


\par }{\LI \VS{38}funn di kinnah fumm Binnui voahra da Simei,


\par }{\LI \VS{39}da Selemia, da Nathan, da Adaia,


\par }{\LI \VS{40}da Machnadbai, da Sasai, da Sarai,


\par }{\LI \VS{41}da Asareel, da Selemia, da Semaria,


\par }{\LI \VS{42}da Sallum, da Amaria, un da Joseph;


\par }{\LI \VS{43}funn di kinnah fumm Nebo voahra da Jeiel, da Matthithia, da Sabad, da Sebina, da Jaddai, da Joel un da Benaia.


\par }{\PP \VS{44}Awl dee henn fremdi veivah keiyaht katt, un dayl henn kinnah katt bei dee veivah.

\par }