\NormalFont\ShortTitle{Micha}

{\MT Da Brofayt Micha



\par }\ChapOne{Es 1. Gabiddel.}{\SH Samaria un Jerusalem Vadda Gricht
\par }
{\PP \VerseOne{1}Dess is es vatt fumm
{\ND{Hah}} es zumm Micha funn Moresheth kumma is an di zeit es da Jotham, da Ahas un da Hiskia kaynicha voahra in Juda. Dess is di vision es eah ksenna hott veyyich Samaria un Jerusalem.


\par }{\Q \VS{2}Heichet, awl diah leit,

\par }{\QB heich, oh eaht un alles es drinn is.

\par }{\Q Gott da
{\ND{Hah}} zayld zeiya geyyich eich,

\par }{\QB da Hah funn sei heilichah tempel.


\par }{\Q \VS{3}Gukket moll, da
{\ND{Hah}} is am kumma funn sei voon-blatz,

\par }{\QB eah kumd runnah un lawft in di hohcha bletz uf di eaht.


\par }{\Q \VS{4}Di berga fashmelsa unnich eem,

\par }{\QB un di deicha shpalda funn-nannah,

\par }{\Q so vi wax fashmelst fannich en feiyah,

\par }{\QB so vi vassah es ivvah en hivvel nunnah gleaht vatt.


\par }{\Q \VS{5}Awl dess nemd blatz deich em Jakob sei ivvah-dredding

\par }{\QB un deich di sinda fumm haus funn Israel.

\par }{\Q Vass is em Jakob sei ivvah-dredding?

\par }{\QB Is es nett Samaria?

\par }{\Q Vass is da hohch blatz funn Juda?

\par }{\QB Is es nett Jerusalem?


\par }{\Q \VS{6}“Fasell mach ich Samaria en shtay haufa im feld,

\par }{\QB en blatz fa vei-goahra blansa.

\par }{\Q Ich leah iahra shtay nunnah in's deich,

\par }{\QB biss awl iahra mavvahra blutt leiya.


\par }{\Q \VS{7}Awl iahra abgettah zayla fabrocha sei,

\par }{\QB un awl iahra tempel-lohn vatt fabrend mitt feiyah.

\par }{\QB Ich zayl awl iahra abgott-gleichnisa nunnah reisa.

\par }{\Q See hott iahra huahra-lohn zammah ksammeld,

\par }{\QB un's vatt viddah gyoost fa huahra-lohn.”


\par }{\SH Da Micha is Bedreebt
\par }
{\Q \VS{8}Ivvah dess muss ich brilla un heila;

\par }{\QB ich muss boah-feesich un nakkich rumm heah gay.

\par }{\Q Ich muss yohla vi en vildah hund,

\par }{\QB un veina vi en owl.


\par }{\Q \VS{9}Fa iahra granket kann nett kayld sei,

\par }{\QB see is in's land Juda kumma.

\par }{\Q Dee granket is an's doah funn mei leit kumma,

\par }{\QB an di shtatt funn Jerusalem selvaht.


\par }{\Q \VS{10}Fazayl's nett in Gath,

\par }{\QB losset eiyah veines nett keaht sei.

\par }{\Q In Beth-Leaphra

\par }{\QB rollet eich im shtawb.


\par }{\Q \VS{11}Gaynd on in eiyah vayk, diah leit funn Shaphir,

\par }{\QB in eiyah shand un nakkichheit.

\par }{\Q Di leit funn Zaenan

\par }{\QB feicha sich raus kumma.

\par }{\Q Vann du di leit funn Beth-Haezel heahsht heila,

\par }{\QB dann vaysht es si eich nimmi helfa kenna.


\par }{\Q \VS{12}Selli es in Mavoth voona

\par }{\QB sinn am voahra fa's bessah havva,

\par }{\Q fa shreklichi sacha fumm
{\ND{Hah}} sinn runnah kumma,

\par }{\QB biss an's doah funn Jerusalem.


\par }{\Q \VS{13}Diah es in Lachis voonet,

\par }{\QB shpannet di fuah in da greeks-vauwa.

\par }{\Q Diah voahret da ohfang funn sinda

\par }{\QB zu di Dochtah funn Zion,

\par }{\Q fa's ivvah-dreddes funn Israel

\par }{\QB voah kfunna unnich eich.


\par }{\Q \VS{14}Diah zaylet vekk-gay kshenkah gevva

\par }{\QB zu Moresheth-Gath.

\par }{\Q Di shtatt funn Achsib zayld fafiahrich sei

\par }{\QB zu di kaynicha funn Israel.


\par }{\Q \VS{15}Ich bring aynah geyyich eich es eich ivvah-nemd,

\par }{\QB diah es in Maresa voonet.

\par }{\Q Di hallichkeit funn Israel

\par }{\QB zayld in Adullam kumma.


\par }{\Q \VS{16}Sheahret eiyah hoah ab, machet eiyah kebb blutt un veinet,

\par }{\QB fa di kinnah es eich kfellich sinn.

\par }{\Q Machet eiyah kebb blutt vi en loodah-grabb,

\par }{\QB fa eiyah kinnah vadda vekk kfiaht funn eich.




\par }\Chap{Es 2. Gabiddel.}{\SH Vass Mann Dutt Un Vass Gott Dutt
\par }
{\Q \VerseOne{1}Vi shlecht zayld's sei fa selli es vakkah leiya,

\par }{\QB selli es shkeema in iahra beddah fa evil du!

\par }{\Q Vann meiyet kumd, dann gayn si un doon's,

\par }{\QB veil si di macht henn fa's du.


\par }{\Q \VS{2}Vann si feldah vella, dann nemma si si;

\par }{\QB si nemma heisah vi's si glusht.

\par }{\Q Si rawva en mann un nemma sei haus,

\par }{\QB un shtayla aw sei eahbshaft.


\par }{\Q \VS{3}Fasell sawkt da
{\ND{Hah}}:

\par }{\Q “Ich zayl shreklichi sacha du geyyich dee leit,

\par }{\QB sacha es diah nett funn eiyah hels nemma kennet.

\par }{\Q Diah zaylet nimmi lengah shtols rumm lawfa,

\par }{\QB veil's en evili zeit sei zayld.


\par }{\Q \VS{4}Uf sellah dawk zayla si geyyich eich sei un eich fashpodda;

\par }{\QB un zayla dess leet funn dreebsawl singa:

\par }{\Q ‘Miah henn goah nix ivvahrich,

\par }{\QB da
{\ND{Hah}} hott unsah land vekk gnumma.

\par }{\Q Si henn alles vekk gnumma funn uns!

\par }{\QB Eah hott unsah feldah fadayld unnich unsah feinda.’ ”


\par }{\Q \VS{5}Fasell zaylet diah nimmand in di fasamling fumm
{\ND{Hah}} havva,

\par }{\QB es es land fadayla kann beim lohs.


\par }{\SH Falshi Brofayda
\par }
{\Q \VS{6}Di leit sawwa, “Doond nett broffetzeiya;

\par }{\QB doond nett broffetzeiya veyyich selli sacha;

\par }{\QB miah zayla nett so fashand vadda.”


\par }{\Q \VS{7}Sett's ksawt sei, oh Haus fumm Jakob,

\par }{\QB “Dutt da Geisht fumm
{\ND{Hah}} kshvind zannich vadda?

\par }{\QB Dayt eah so sacha du?”

\par }{\Q “Sinn nett di vadda es ich sawk goot

\par }{\QB zu selli es ufrichtich sinn?


\par }{\Q \VS{8}Katzlich henn mei leit sich ohkshikt es vi feinda.

\par }{\Q Diah nemmet di vemmes funn leit es fabei gayn,

\par }{\QB funn leit es am fabei gay sinn un am nix fanemma.

\par }{\Q Si sinn vi leit es am zrikk kumma sinn fumm greek.


\par }{\Q \VS{9}Diah dreivet di veibsleit funn mei leit

\par }{\QB aus iahra goodi haymeda.

\par }{\Q Diah nemmet mei hallichkeit vekk funn iahra kinnah fa'immah.


\par }{\Q \VS{10}Shtaynd uf un gaynd fatt,

\par }{\QB 'sis kenn blatz funn roo do fa eich.

\par }{\Q Deich eiyah unreinichkeit is deah blatz gmeikt,

\par }{\QB gmeikt fa zu nix gebrocht sei.


\par }{\Q \VS{11}Vann en leeyah un fafiahrah kumma dayt un sawwa,

\par }{\QB ‘Ich zayl broffetzeiya es diah blendi vei un drinkes havva zaylet,’

\par }{\QB sell veah yusht di satt brofayt es diah havva vellet.


\par }{\SH Da
{\ND{Hah}} Fashprecht Fa Sei Leit Frei Macha
\par }
{\Q \VS{12}Ich zayl geviss eich awl zammah fasamla, diah leit fumm Jakob;

\par }{\QB ich zayl geviss es ivvahricha funn Israel zammah bringa.

\par }{\Q Ich bring si zammah es vi shohf in en shtall,

\par }{\QB vi en drubb in di vayt.

\par }{\Q Deah blatz zayld yachtich sei mitt feel leit.


\par }{\Q \VS{13}Es zayld en deich-brechah fannich eena heah gay;

\par }{\QB si zayla raus brecha un deich's doah naus gay.

\par }{\Q Iahra kaynich zayld fannich eena heah gay,

\par }{\QB da
{\ND{Hah}} zayld si fiahra.”




\par }\Chap{Es 3. Gabiddel.}{\SH Da Micha Pshuldicht Di Foah-Gengah Un Brofayda
\par }
{\PP \VerseOne{1}No habb ich ksawt,

\par }{\Q “Heichet moll diah foah-gengah funn Jakob,

\par }{\QB diah es di roolahs sinn im Haus funn Israel.

\par }{\Q Seddet diah nett vissa vass recht is?


\par }{\Q \VS{2}Diah hasset vass recht is un leevet evil,

\par }{\QB diah zeeyet di haut ab funn mei leit,

\par }{\QB un reiset's flaysh funn iahra gnocha.


\par }{\Q \VS{3}Diah esset's flaysh funn mei leit,

\par }{\QB diah shtribbet iahra haut ab

\par }{\QB un fabrechet iahra gnocha.

\par }{\Q Diah hakket si uf es vi flaysh fa di pann,

\par }{\QB vi flaysh fa da kessel.”


\par }{\Q \VS{4}No zayla si naus roofa zumm
{\ND{Hah}},

\par }{\QB avvah eah gebt eena kenn andvat.

\par }{\Q An selli zeit zayld eah sei ksicht fashtekla funn eena,

\par }{\QB veil si evil gedu henn.


\par }{\Q \VS{5}Dess is vass da
{\ND{Hah}} sawkt veyyich di brofayda

\par }{\QB es mei leit letz fiahra:

\par }{\Q “Vann ebbah si feedaht,

\par }{\QB dann fashprecha si eem fridda.

\par }{\Q Avvah vann eah si nett feedaht,

\par }{\QB dann rishta si fa greek macha geyyich een.


\par }{\Q \VS{6}Fasell zayld di nacht ivvah eich kumma,

\par }{\QB un diah greeyet kenn visions,

\par }{\QB di finshtahnis kumd unni ennich voah-sawwes.

\par }{\Q Di sunn zayld unnah gay fa di brofayda,

\par }{\QB un da dawk vatt dunkel fa si.


\par }{\Q \VS{7}Di foah-sayyah zayla sich shemma,

\par }{\QB un di voah-sawwah vadda fashpott.

\par }{\Q Si zayla iahra meilah zu dekka,

\par }{\QB veil si kenn andvat greeya funn Gott.”


\par }{\Q \VS{8}Avvah fa mich, ich binn foll graft,

\par }{\QB foll mitt em Geisht fumm
{\ND{Hah}}.

\par }{\Q Ich binn foll graft un eahnshtlich es recht gricht vatt,

\par }{\QB so es ich raus bringa kann zumm Jakob veyyich sei ivvah-dreddes,

\par }{\QB un zu Israel veyyich iahra sind.


\par }{\Q \VS{9}Nau heichet dess, diah foah-gengah fumm Jakob sei haus,

\par }{\QB diah roolahs fumm Israel sei haus,

\par }{\QB diah es eahlich richtes hasset,

\par }{\QB un fadrayyet vass goot un recht is.


\par }{\Q \VS{10}Diah hend Zion gebaut bei bloot fageesa,

\par }{\QB un Jerusalem mitt eiyah ungerechtichkeit.


\par }{\Q \VS{11}Iahra evvahshti nemma geld hinna rumm,

\par }{\QB iahra preeshtah vadda betzawld fa leit lanna,

\par }{\QB un iahra brofayda broffetzeiya fa geld.

\par }{\Q Avvah doch falossa si sich uf da
{\ND{Hah}} un sawwa,

\par }{\QB “Is da
{\ND{Hah}} nett unnich uns?

\par }{\QB Nix shlechtes zayld uf uns kumma.”


\par }{\Q \VS{12}Fasell, deich eich,

\par }{\QB zayld Zion geblookt vadda vi en feld;

\par }{\Q Jerusalem zayld en shtay haufa vadda,

\par }{\QB un da tempel hivvel vatt ivvah-gvaxa mitt veetz.




\par }\Chap{Es 4. Gabiddel.}{\SH Em
{\ND{Hah}} Sei Reich In Di Letshta Dawwa
\par }
{\Q \VerseOne{1}In di letshta dawwa avvah,

\par }{\QB vatt da berg vo da tempel shtayt ufgebaut.

\par }{\Q Eah vatt da evvahsht unnich awl di berga,

\par }{\QB un di leit funn anri lendah kumma bei zu eem.


\par }{\Q \VS{2}Feel heida kumma bei un sawwa,

\par }{\Q “Kummet, vella nuff an da berg fumm
{\ND{Hah}} gay,

\par }{\QB an's Haus fumm Jakob sei Gott,

\par }{\QB so es eah uns land veyyich sei vayya,

\par }{\QB un so es miah in sei pawt lawfa kenna.”

\par }{\Q Es ksetz zayld naus gay funn Zion,

\par }{\QB un em
{\ND{Hah}} sei vatt funn Jerusalem.


\par }{\Q \VS{3}Eah zayld richta unnich feel leit,

\par }{\QB un zayld feel mechtichi heida-lendah zanka un iahra shtreit shtobba.

\par }{\Q Si zayla iahra shvadda in blooks-peinda macha,

\par }{\QB un iahra shpiahra in sichla.

\par }{\Q Kenn folk zayld's shvatt uf nemma geyyich en annah folk,

\par }{\QB un si zayla nee nimmi lanna fa greek macha.


\par }{\Q \VS{4}Alli-ebbah zayld unnich sei ayknah vei-shtokk hokka

\par }{\QB un unnich sei ayknah feiya-bohm.

\par }{\Q Nimmand zayld si macha sich feicha,

\par }{\QB fa da Awlmechtich
{\ND{Hah}} hott dess ksawt mitt seim maul.


\par }{\Q \VS{5}Leit in anri lendah zayla iahra gettah nohch gay,

\par }{\QB avvah miah zayla lawfa im nohma fumm
{\ND{Hah}} unsah Gott fa'immah.


\par }{\SH Da
{\ND{Hah}} Zayld Sei Leit Haym Fiahra
\par }
{\Q \VS{6}“In sellah dawk,” sawkt da
{\ND{Hah}},

\par }{\QB “zayl ich di lohma zammah samla;

\par }{\QB selli es funn-nannah gedrivva voahra bring ich zammah,

\par }{\QB selli es ich vay gedu habb.


\par }{\Q \VS{7}Ich gebb selli lohma en neiyah ohfang,

\par }{\QB un selli es vekk gedrivva voahra mach ich in en shteik folk.

\par }{\Q Da
{\ND{Hah}} zayld iahra kaynich sei im Berg Zion,

\par }{\QB funn sellah dawk on un fa'immah.


\par }{\Q \VS{8}Un du, oh vatsh-tavvah funn di shohf,

\par }{\QB du shteikah hivvel fumm dochtah funn Zion;

\par }{\Q dei kaynich-reich vatt diah zrikk gevva,

\par }{\QB es kaynich-reich funn di dochtah funn Jerusalem.”


\par }{\Q \VS{9}Favass greisht du nau so laut?

\par }{\QB Hosht du kenn kaynich?

\par }{\Q Is dei roht-gevvah kshtauva,

\par }{\QB es du shmatza hosht vi en fraw am en kind havva?


\par }{\Q \VS{10}Du musht leida in shmatza, du dochtah funn Zion,

\par }{\QB vi en veibsmensh am en kind havva.

\par }{\Q Du musht nau aus di shtatt gay,

\par }{\QB un draus im feld voona.

\par }{\Q Du musht an Babylon gay;

\par }{\QB datt vasht du viddah frei gmacht.

\par }{\Q Datt dutt da
{\ND{Hah}} dich lohs drayya,

\par }{\QB aus di hand funn dei feinda.


\par }{\Q \VS{11}Avvah nau sinn feel heida-leit

\par }{\QB fasammeld geyyich dich.

\par }{\Q Si sawwa, “Loss see unrein sei,

\par }{\QB vella uf Zion gukka mitt fagunsht.”


\par }{\Q \VS{12}Avvah si vissa nett di gedanka fumm
{\ND{Hah}},

\par }{\QB si vissa nett vass eah im sinn hott;

\par }{\Q fa eah sammeld si zammah vi shayb uf em dresha-floah.


\par }{\Q \VS{13}“Shtay uf un dresh, du dochtah Zion,

\par }{\QB ich gebb diah eisichi hanna,

\par }{\QB un hoofs gmacht funn bronze.

\par }{\Q So es du feel heida ufmawla kansht.”

\par }{\Q Di sacha es si gnumma henn gebsht du zumm
{\ND{Hah}};

\par }{\Q iahra keshtlich sach gebsht du zumm Hah funn di gans veld.




\par }\PoetryChap{Es 5. Gabiddel.}{\Q \VerseOne{1}Nau geddah dei greeks-gnechta zammah, du dochtah funn Zion;

\par }{\QB si henn uns umringd.

\par }{\Q Mitt en root shlauwa si da richtah funn Israel

\par }{\QB uf da bakka.


\par }{\SH Da Fashprocha Kaynich Funn Bethlehem
\par }
{\Q \VS{2}“Avvah du, Bethlehem Ephratha,

\par }{\Q du bisht glay unnich di shtett fumm land Juda,

\par }{\Q doch aus diah zayld aynah raus kumma fa mich

\par }{\QB es Israel roola zayld.

\par }{\Q Sei ausgang voah funn vay zrikk,

\par }{\QB funn zrikk in di ayvichkeit.”


\par }{\Q \VS{3}Fasell zayld eah Israel ufgevva zu iahra feinda,

\par }{\QB biss di fraw es am en kind havva is, iahra kind hott.

\par }{\Q No zayla di ivvahricha funn sei breedah

\par }{\QB viddah zrikk zu di Kinnah-Israel kumma.


\par }{\Q \VS{4}Eah zayld uf shtay un sei leit fiahra

\par }{\QB in di graft fumm
{\ND{Hah}},

\par }{\QB in di macht fumm nohma fumm
{\ND{Hah}}, sei Gott.

\par }{\Q No zayla si aus di kfoah layva,

\par }{\QB veil eah hohch gacht sei zayld

\par }{\QB biss an's end funn di eaht.


\par }{\Q \VS{5}Eah zayld fridda bringa.

\par }{\SH Frei-Kshteld Avvah Aw Kshtrohft
\par }
{\Q An di zeit es di leit funn Assyria in unsah land kumma fa greek macha,

\par }{\QB un brecha in unsah heisah nei,

\par }{\Q dann shtella miah sivva heedah uf geyyich si,

\par }{\QB even acht evvahshti foah-gengah funn di mennah.


\par }{\Q \VS{6}Si zayla's land funn Assyria roola mitt em shvatt,

\par }{\QB es land fumm Nimrod mitt em shvatt in di hand.

\par }{\Q Eah zayld uns frei macha fumm land Assyria,

\par }{\QB vann si kumma unsah land fechta,

\par }{\QB un in unsah land nei kumma.


\par }{\Q \VS{7}No zayla selli es ivvahrich sinn fumm Jakob

\par }{\QB naus unnich feel leit kshtroit sei,

\par }{\Q vi da dau fumm
{\ND{Hah}},

\par }{\QB un vi da reyyah uf em graws,

\par }{\Q da reyyah es nett voaht fa ennich ebbah,

\par }{\QB es nett voaht uf di mensha.


\par }{\Q \VS{8}Selli es ivvahrich sinn aus em Jakob

\par }{\QB zayla unnich di heida kshtroit sei,

\par }{\QB unnich feel leit

\par }{\Q vi en layb unnich di diahra fumm bush,

\par }{\QB vi da yung layb unnich di shohf-drubba

\par }{\Q es si famawld un fareist vi eah gayt,

\par }{\QB un es nimmand shtobba kann.


\par }{\Q \VS{9}Dei hand zayld uf kohva sei geyyich selli es geyyich dich sinn,

\par }{\QB awl dei feinda vadda abkshnidda.


\par }{\Q \VS{10}“In sellah dawk,” sawkt da
{\ND{Hah}},

\par }{\Q “zayl ich awl eiyah geil doht macha unnich eich,

\par }{\QB un awl eiyah greeks-veyya fabrecha.


\par }{\Q \VS{11}Ich zayl di shtett funn eiyah land nunnah reisa,

\par }{\QB un awl eiyah shteiki vanda nunnah brecha.


\par }{\Q \VS{12}Ich zayl eiyah zaubahrei shtobba,

\par }{\QB un diah zaylet kenn zaycha foah-sawwah may havva.


\par }{\Q \VS{13}Ich zayl di abgott-gleichnisa es diah gmacht hend,

\par }{\QB un eiyah shtay-poshta nunnah reisa unnich eich.

\par }{\Q Dess is so es diah eich nimmi nunnah gneeya kennet

\par }{\QB zu selli sacha es eiyah hend gmacht henn.


\par }{\Q \VS{14}Ich reis di Ashera-poshta aus em bodda es unnich eich sinn,

\par }{\QB un reis eiyah shtett nunnah.


\par }{\Q \VS{15}In mei haysah zann zayl ich awl selli heida

\par }{\QB shtrohfa es miah nett keicht henn.”




\par }\Chap{Es 6. Gabiddel.}{\SH Da
{\ND{Hah}} Shvetzt Geyyich Sei Leit
\par }
{\PP \VerseOne{1}Nau heichet vass da
{\ND{Hah}} sawkt:

\par }{\Q “Shtaynd uf un shvetzet zu di berga veyyich eiyah glawk,

\par }{\QB losset di hivla heahra vass diah hend zu sawwa.”


\par }{\Q \VS{2}Heichet, diah berga, vi da
{\ND{Hah}} pshuldicht,

\par }{\QB un aw diah ayvichi mavvahra es di eaht uf hayva.

\par }{\Q Da
{\ND{Hah}} haybt ebbes geyyich sei leit,

\par }{\QB eah vill en shuld fannich si du.


\par }{\Q \VS{3}“Vass habb ich gedu zu eich, mei leit?

\par }{\QB Vass fa blohk voah ich zu eich? Sawwet miah's.


\par }{\Q \VS{4}Ich habb eich ruff aus Egypta gebrocht

\par }{\QB un habb eich lohs gedrayt fumm bundes-deensht.

\par }{\Q Ich habb da Mosi kshikt fa eich fiahra,

\par }{\QB un aw da Aaron un di Miriam.


\par }{\Q \VS{5}Mei leit, denket zrikk,

\par }{\QB an vass da Balak, da kaynich funn Moab, grohda hott,

\par }{\QB un vass em Beor sei boo, da Bileam, eem gandvat hott.

\par }{\Q Un Denket droh vo diah funn Sittim zu Gilgal ganga sind,

\par }{\QB so es diah meindet es da
{\ND{Hah}} eich alles goodes gedu hott.”


\par }{\Q \VS{6}Mitt vass soll ich fannich da
{\ND{Hah}} kumma

\par }{\QB un mich nunnah bikka fannich em hohch-gachta Gott?

\par }{\Q Soll ich fannich een kumma mitt brand-opfahra,

\par }{\QB mitt yoah aldi kelvah?


\par }{\Q \VS{7}Is da
{\ND{Hah}} kfellich mitt dausends funn shohf-bekk,

\par }{\QB mitt zeyya dausend revvahra funn ayl?

\par }{\Q Soll ich mei eahsht-geboahra kind opfahra fa mei sinda,

\par }{\QB es frucht funn meim leib fa di sinda funn mei sayl?


\par }{\Q \VS{8}Es is diah ksawt, oh mensh, vass goot is,

\par }{\QB un vass da
{\ND{Hah}} foddaht funn diah.

\par }{\Q Du solsht leit recht yoosa un bamhatzich sei zu eena,

\par }{\QB un daymeedich lawfa mitt deim Gott.


\par }{\SH Israel Is Shuldich Un Vatt Kshtrohft
\par }
{\Q \VS{9}Di shtimm fumm
{\ND{Hah}} rooft zu di shtatt—

\par }{\QB dei nohma firchta is goodi veisheit.

\par }{\Q “Heichet, diah shtamma, un selli es fasammeld sinn in di shtatt.


\par }{\Q \VS{10}Soll da
{\ND{Hah}} di keshtlicha sacha fagessa im gottlohsa haus,

\par }{\QB es gnumma voahra mitt uneahlichi gvichtah es fadamd sinn?


\par }{\Q \VS{11}Soll ich en mann fagevva es uneahlich veekt,

\par }{\QB mitt en sakk foll falshi gvichtah?


\par }{\Q \VS{12}Di reicha leit in di shtatt doon feel shlechti sacha,

\par }{\QB si sawwa leeya

\par }{\QB un henn falshi zunga in iahra meilah.


\par }{\Q \VS{13}Fasell zayl ich eich grank macha un shlauwa,

\par }{\QB fa eiyah sinda zayl ich eich veesht shtrohfa.


\par }{\Q \VS{14}Diah zaylet essa avvah nett satt sei;

\par }{\QB diah zaylet alsnoch hungahrich un leah sei.

\par }{\Q Diah zaylet sacha ufshtoahra un doch nix havva,

\par }{\QB veil ich's vekk nemm funn eich mitt em shvatt.


\par }{\Q \VS{15}Diah zaylet blansa avvah nett eahnda,

\par }{\QB diah zaylet ayl-frucht pressa,

\par }{\QB avvah eich nett salba mitt em ayl.

\par }{\Q Diah zaylet drauva ausdredda,

\par }{\QB avvah da vei nett drinka.


\par }{\Q \VS{16}Dess is veil diah di adninga fumm Kaynich Omri haldet,

\par }{\QB diah doond awl di verka fumm Ahab sei haus,

\par }{\QB un lawfet vi si eich rohda.

\par }{\Q Fasell gebb ich eich ivvah zu eiyah ayya fadauves;

\par }{\QB eiyah leit zayla falacht sei,

\par }{\QB un diah misset da shpott funn anri leit drawwa.”




\par }\Chap{Es 7. Gabiddel.}{\SH Da Micha Is Bedreebt Ivvah Di Leit Iahra Sinda
\par }
{\Q \VerseOne{1}Vay zu miah!

\par }{\Q Es gayt mitt miah vi aynah

\par }{\QB es di drauva ab-shneida vill;

\par }{\Q es sinn kenn drauva ivvahrich zu essa,

\par }{\QB un aw kenn zeidichi feiya, selli es ich gleich.


\par }{\Q \VS{2}Di gettlicha leit sinn awl fatt in demm land,

\par }{\QB 'sis nett ay ufrichtichah mensh ivvahrich.

\par }{\Q Alli-ebbah is am voahra fa ebbah doht macha,

\par }{\QB alli-ebbah is am sei broodah hunda mitt en fall.


\par }{\Q \VS{3}Iahra zvay hend sinn goot droh am letz du;

\par }{\QB di roolahs frohwa fa geld,

\par }{\QB un di richtah nemma geld hinna rumm.

\par }{\Q Di mechticha un reicha leit sawwa eena vass zu du,

\par }{\QB so shaffa si awl zammah.


\par }{\Q \VS{4}Es besht funn eena is vi en danna-shtokk,

\par }{\QB un da ufrichtisht vi en hekka-shtokk.

\par }{\Q Da dawk funn dei vatsh-mann is do;

\par }{\QB da dawk funn dei shtrohf is do;

\par }{\QB nau vissa si nett vo naus.


\par }{\Q \VS{5}Du daufsht dei nochbah nett drauwa,

\par }{\QB nett even dei freind.

\par }{\Q Gebb acht vass du sawksht,

\par }{\QB even zu dei fraw.


\par }{\Q \VS{6}Da boo fa'acht sei daett,

\par }{\QB un's maydel drayt geyyich iahra maemm.

\par }{\Q Di shviah-dochtah is geyyich iahra shviah-maemm,

\par }{\QB un em mann sei feinda sinn selli in sei aykni haymet.


\par }{\Q \VS{7}Avvah fa mich, ich vatsh in hofning fa da
{\ND{Hah}},

\par }{\QB ich voaht fa da Gott funn mei saylichkeit,

\par }{\QB mei Gott zayld mich heahra.


\par }{\SH Israel Zayld Zrikk Drayya Zumm
{\ND{Hah}}
\par }
{\Q \VS{8}Mei feinda, doond eich nett froiya ivvah mich,

\par }{\QB ich binn anna kfalla avvah ich zayl viddah uf shtay.

\par }{\Q Ich hokk im dunkla,

\par }{\QB avvah da
{\ND{Hah}} zayld mei licht sei.


\par }{\Q \VS{9}Ich zayl em
{\ND{Hah}} sei zann drawwa

\par }{\QB veil ich ksindicht habb geyyich een.

\par }{\Q Ich drawk sei zann biss eah mei sach ausfiaht,

\par }{\QB un miah mei recht ausshaft.

\par }{\Q Eah zayld mich raus in di helling bringa,

\par }{\QB un ich zayl sei gerechtichkeit sayna.


\par }{\Q \VS{10}No zayla mei feinda dess sayna,

\par }{\QB un shohm kumd ivvah see es ksawt hott zu miah,

\par }{\QB “Vo is da
{\ND{Hah}} dei Gott?”

\par }{\Q Mei awwa zayla see sayna

\par }{\QB diveil es see nunnah gedredda vatt,

\par }{\QB vi im drekk funn di shtrohsa.


\par }{\Q \VS{11}Da dawk zayld kumma vann dei mavvahra viddah ufgebaut vadda,

\par }{\QB an selli zeit zayld dei land graysah gmacht sei.


\par }{\Q \VS{12}An selli zeit zayla leit zu diah kumma

\par }{\QB funn Assyria un funn shtett in Egypta;

\par }{\Q funn Egypta zumm Euphrates Revvah,

\par }{\QB funn say zu say,

\par }{\QB un funn berga zu berga.


\par }{\Q \VS{13}'S ivvahricha funn di eaht zayld veesht un leah sei,

\par }{\QB deich di ungerechta verka funn selli es drinn layva.


\par }{\SH Israel Bayt Un Da
{\ND{Hah}} Fagebt
\par }
{\Q \VS{14}Du avvah, heet dei leit mitt deim shtokk,

\par }{\QB dee drubb shohf funn dei eahbshaft,

\par }{\Q dee es bei sich selvaht sinn im bush,

\par }{\QB un in di fruchtboahra feldah.

\par }{\Q Loss si vayda in Basan un in Gilead,

\par }{\QB so vi in di dawwa lang zrikk.


\par }{\Q \VS{15}Da
{\ND{Hah}} sawkt, “Ich zayl eich vundahra veisa,

\par }{\QB vi in di dawwa vo diah aus Egypta kumma sind.”


\par }{\Q \VS{16}Di heida zayla dess sayna un sich shemma;

\par }{\QB si zayla kenn macht havva.

\par }{\Q Si zayla iahra hend ivvah iahra maul du

\par }{\QB un iahra oahra vadda dawb.


\par }{\Q \VS{17}Si zayla shtawb shlekka vi en shlang,

\par }{\QB vi di diahra es gradla uf em grund.

\par }{\Q Si zayla aus iahra lechah kumma am ziddahra.

\par }{\Q In furcht kumma si zumm
{\ND{Hah}} unsah Gott,

\par }{\QB un zayla sich feicha veyyich diah.


\par }{\Q \VS{18}Veah is en Gott vi du,

\par }{\QB deah es sinda fagebt un es di shulda fagest

\par }{\QB funn dei leit es ivvahrich sinn?

\par }{\Q Dei zann bleibt nett fa'immah,

\par }{\QB avvah du gleichsht bamhatzich sei.


\par }{\Q \VS{19}Du zaylsht viddah gnaydich sei zu uns

\par }{\QB un dusht unsah sinda unnich dei fees,

\par }{\QB du shmeisht unsah ivvah-dreddes in da deef say.


\par }{\Q \VS{20}Du zaylsht shtandhaftich sei zumm Jakob,

\par }{\QB un bamhatzich zumm Abraham,

\par }{\Q so vi du kshvoahra hosht zu unsah foah-feddah

\par }{\QB in di dawwa lang zrikk.

\par }